title: Jääpallon Elitserien-kausi 2017–2018

text: IFK Motala säilytti Elitserien-paikkansa, mutta Kalix BF putosi Allsvenskaniin ja Falu BS nousi sen tilalle Elitserieniin.


title: Mammu Kaario

text: Mammu Kaario (s. 1963) on suomalainen varatuomari ja MBA, joka toimii hallitusammattilaisena usean yrityksen hallituksessa. Tätä aiemmin hän työskenteli sijoitusyhtiö Partneran toimitusjohtajana (2016–2017), Korona Investin sijoitusjohtajana (2011–2016), Unicus Ltd:ssä partnerina (useissa sijoitusneuvonnan tehtävissä 2004–2010) ja Conventumissa sijoituspankkiirina (15 vuotta).


title: Mammu Kaario

text: Vuonna 2017 hän toimi Partneran toimitusjohtajuuden ohella muun muassa Ponssen, Aspon, CapManin, Robitin ja Suomen Hoivatilojen hallituksissa. Talouselämä-lehti luonnehti häntä tuolloin Suomen pörssikuningattareksi ja arvioi hänet maan talouselämän 27. merkittävimmäksi päättäjänaiseksi. Vuoden 2018 alussa hän toimi hallitusammattilaisena.


title: Yleinen kansankokous (Jemen)

text: Yleinen kansankokous (arabiaksi: المؤتمر الشعبي العام ; "Al-Mo'tamar Ash-Sha'abiy Al-'Aam") on jemeniläinen puolue. Vuoden 2003 parlamenttivaaleissa se oli diktatuuri Jemenin suurin puolue. Vaaleja ei ole järjestetty sen jälkeen. Puolueen puheenjohtajana on 7. tammikuuta 2018 lähtien toiminut Sadek Amin Abu Raas.


title: Yleinen kansankokous (Jemen)

text: Jemenin arabitasavallan presidentti Ali Abdullah Saleh perusti puolueen vuonna 1982 kootakseen kannattajansa puolueen avulla yhteen. Puolue yhdisti eri tavoin ajattelevia ihmisiä eri varallisuusluokista ja eri alueilta. Saleh toimi puolueen puheenjohtajana ja johtajana sekä Jemenin presidenttinä vuosikymmeniä.


title: Yleinen kansankokous (Jemen)

text: Kommunistisen Jemenin kansantasavallan ja Jemenin arabitasavallan vuoden 1990 yhdistymisen jälkeen Yleisen kansankokouksen välit Jemenin sosialistiseen puolueeseen huonontuivat vuodesta 1991 lähtien, kun sosialistisen puolueen kansanedustajia salamurhattiin. Ensimmäiset yhdistymisen jälkeiset parlamenttivaalit pidettiin vuonna 1993. Yleinen kansankokous oli suurin puolue. Se muodosti hallituksen konservatiivisen Islahin kanssa.


title: Yleinen kansankokous (Jemen)

text: Vuoden 2003 parlamenttivaaleissa Yleinen kansankokous oli suurin puolue. Se sai 238 kansanedustajaa 301-paikkaiseen parlamenttiin.


title: Yleinen kansankokous (Jemen)

text: Vuonna 2012 Saleh luopui presidentin virasta valtansa väärinkäyttöä vastustavien mielenosoitusten vuoksi, mutta jatkoi puolueen puheenjohtajana. Puheenjohtaja Saleh liittoutui hänen yksinvaltaisuuttaan aiemmin vastustaneiden Jumalan puolustajiin (hutheihin) kuuluvien kapinallisten kanssa Jemenin sisällissodassa.


title: Yleinen kansankokous (Jemen)

text: Joulukuussa 2017 Saleh sanoi olevansa valmis neuvottelemaan Saudi-Arabian liittouman kanssa. Littouma on pommittanut Jemeniä yli puolitoista vuotta estänyt saarrolla avustuskuljetukset miljoonille ihmisille. Saleh sanoi tukevansa syrjäytetyn presidentti Hadin hallintoa. Ilmoituksen jälkeen kapinalliset syyttivät Salehia juonittelusta ja pääkaupunki Sanaassa syntyi taisteluja kapinallisten ja keskushallituksen sotilaiden välille. 4. joulukuuta 2017 Salehin kimppuun hyökättiin Sanaan ulkopuolella ampumalla hänen autoaan tuliaseilla ja singolla. Saleh kuoli huthikapinallisten tarkka-ampujan ampumana.


title: Yleinen kansankokous (Jemen)

text: Uudeksi puheenjohtajaksi valittiin 7. tammikuuta 2018 maatalousministerinä aiemmin toiminut varapuheenjohtaja Sadek Amin Abu Raas.


title: Ana Jara

text: Ethel Ana del Rosario Jara Velásquez (s. 11. toukokuuta 1968) on perulainen juristi ja poliitikko, joka oli Perun pääministeri 22. heinäkuuta 2014 - 2. huhtikuuta 2015. Hän joutui eroamaan hävittyään luottamusäänestyksen, kun paljastui, että Perun salainen poliisi oli kerännyt tietoa maan johtohenkilöistä.


title: Nzinga (kuningatar)

text: Nzinga (myös Jinga tai Nzingha) oli Ndongon ja Matamban kuningatar nykyisen Angolan alueella. Hän johti vastarintaa tuolloin alueella valtaansa levittäneitä portugalilaisia vastaan.


title: Nzinga (kuningatar)

text: Nzinga syntyi vuoden 1582 paikkeilla ja hänen isänsä Kiluanji oli mbundujen Ndongon ja Matamban kuningaskuntien hallitsija Malanjen ylängöllä nykyisen Angolan alueella. Kiluanji menetti kruununsa avioliiton ulkopuolella syntyneelle pojalleen Mbandille. Mbandi karkotti Nzingan, joka olisi saattanut muodostaa uhan hänen vallalleen.


title: Nzinga (kuningatar)

text: Mbandi tuli toisiin ajatuksiin Portugalin alettua levittää valtaansa Malanjen ylängöllä. Hän kutsui siskonsa takaisin maanpaosta ja vuonna 1622 Nzinga lähti Luandaan neuvottelemaan portugalilaisten kanssa. Hänen onnistuikin saada portugalilaiset tunnustamaan Ndongon kuningaskunnan itsenäisyys ja vastavuoroisesti Ndongo vapautti aikaisemmin vangeiksi otetut portugalilaiset, sekä takasi kuningaskunnan tukevan alueen kaupankulkua. Nzinga kääntyi poliittisista syistä myös kristinuskoon, ottaen nimen Dona Anna de Sousa tai Souza.


title: Nzinga (kuningatar)

text: Nzingan portugalilaisten kanssa solmima sopimus raukesi myöhemmin ja hänen veljestään ei ollut vastusta portugalilaisille. Tällöin Nzinga muodosti oman armeijansa imbangaloista ja alkoi järjestää hyökkäyksiä portugalilaisia vastaan. Hän liittoutui myös portugalialisten vihollisen Alankomaiden kanssa. Alankomaiden sotaretkeä Angolassa johti Alankomaiden Länsi-Intian kauppakomppanian Pernambucon kuvernööri Johan Maurits Nassau-Siegen. Alankomalaiset valtasivat Luandan vuonna 1641 ja uhkasivat näin Portugalin orjakauppaa. Portugalilaiset tekivät vastaiskun  Rio de Janeirosta ja kaupunki vallattiin takaisin vuonna 1648. Alankomaalaisten tappio oli suuri takaisku Nzingalle. Hän vältti jonkin aikaa suoraa toimintaa Portugalia vastaan, mutta häiritsi silti orjien vientiä Luandaan. Orjakaupan jatkumista haluavat portugalilaiset suostuivat rauhaan vuonna 1656. Heille annettiin kauppaan liittyneitä myönnytyksiä ja Nzinga kuoli 17. joulukuuta 1663.


title: Aino Stolt-Järvinen

text: Aino Vilhelmiina Stolt-Järvinen (o.s. Aina Vilhelmina Stolt, vsta 1920 Aino Stolt-Järvinen; s. ) oli suomalainen, yli 50 vuotta kenkäkauppa-alalla toiminut nainen, joka työskenteli menestyksellisesti Tampereen Jalkinekauppa Oy:n toimitusjohtajana.


title: Aino Stolt-Järvinen

text: Hänelle myönnettiin kauppaneuvoksen arvonimi tammikuussa 1963. Hänet valittiin myös Vuoden naiseksi (1964).


title: Aino Stolt-Järvinen

text: Lapsena villiksi luonnehdittu Aina syntyi Helsingissä 1892 kuusilapsisen perheen nuorimpana lapsena. Ainan ollessa 13-vuotias hänen vanhempansa lähettivät tytön Pietarissa suomalaisia tuotteita siirtomaatavaraliikkeeseen myyneen kauppias-enon luo oppimaan myyjättäreksi. Hän aloitti vuonna 1905 juoksutyttönä. Aina oppi venäjän kielen sujuvasti ja kaupanteon taidon. Hän palasi Helsinkiin neljän vuoden kuluttua (1909), kun Pietarin ilmasto ja astma vaivasivat häntä.


title: Aino Stolt-Järvinen

text: "(Artikkeli on keskeneräinen)"


title: Margaretha Sarlin-Wikström

text: Anna Edit Margaretha Sarlin-Wikström (s. 8. toukokuuta 1934 Helsinki) on suomalainen juristi, joka menestyksellisesti johti ja kasvatti Vantaan Kaivokselassa toimivaa Sarlin-osakeyhtiötä monipuolisemmaksi kansainväliseksi vientiyritykseksi toimiessaan yhtiön hallituksen johdossa (varapj/pj) vuosina 1980–2000.


title: Margaretha Sarlin-Wikström

text: Hän syntyi suomalaiseen teollisuusyrittäjien sukuun. Hänen isoisänsä oli insinööri, kansanedustaja ja vuorineuvos Emil Sarlin (1875–1956) ja hänen isänsä oli diplomi-insinööri, vuorineuvos Erik Sarlin (1906–1975).


title: Margaretha Sarlin-Wikström

text: Joulukuussa 1990 Margaretha Sarlin-Wikströmille myönnettiin kauppaneuvoksen arvonimi.


title: Margaretha Sarlin-Wikström

text: "(Artikkeli on keskeneräinen)"


title: Dance You Off

text: Dance You Off on ruotsalaisen laulajan Benjamin Ingrosson esittämä kappale, jolla hän edusti Ruotsia vuoden 2018 Eurovision laulukilpailussa.


title: Dance You Off

text: Kappale sijoittui loppukilpailussa 7. sijalle, ja sai yhteensä 274 pistettä. Se sai eri maiden raadeilta huomattavasti enemmän pisteitä kuin puhelinäänestyksessä. Raatiäänestyksessä pisteitä kertyi 253, ja puhelinäänestyksessä vain 21.


title: I Won’t Break

text: I Won’t Break on venäläisen laulajan Julija Samoilovan esittämä kappale, jolla hän edusti Venäjää vuoden 2018 Eurovision laulukilpailussa.


title: I Won’t Break

text: Kappale kilpaili Euroviisujen toisessa semifinaalissa, jossa se sijoittui viidenneksitoista ja täten karsiutui finaalista.


title: Renault RE30

text: Renault RE30 on Formula 1 -auto, jolla Renault -talli kilpaili kausilla –. Autolla kilpailivat Alain Prost, René Arnoux ja Eddie Cheever.


title: Akira Miyoshi

text: Akira Miyoshi (; 1933–2013) oli japanilainen säveltäjä. Hän aloitti pianonsoiton ja sävellyksen opiskelun kolmevuotiaana ja sai myös viulunsoiton opetusta Kozaburo Hirailta. Vuonna 1951 hän pääsi Tokion yliopistoon ranskalaista kirjallisuutta opiskelemaan. Hän voitti eri palkintoja jo 1950-luvulla; näiden joukossa oli Japanin musiikkikilpailun ensimmäinen palkinto sonaatista (1953). Vuosina 1955–57 hän opiskeli Pariisin konservatoriossa. Hän sai vahvoja vaikutteita Henri Dutilleuxin tuotannosta.


title: Akira Miyoshi

text: Miyoshin sävellyksiin kuuluu enimmäkseen sinfonisia teoksia, kamarimusiikkia, lauluja ja kuoroteoksia.


title: Vittorio Giannini

text: Vittorio Giannini (19. lokakuuta 1903 Philadelphia, Pennsylvania – 28. marraskuuta 1966 New York, New York) oli yhdysvaltalainen säveltäjä. Hän syntyi ammattimuusikoiden perheeseen ja pääsi suorittamaan neljävuotisia opintoja Milanon Verdi-konservatorioon yhdeksän vuoden iässä. Myöhemmin Giannini opiskeli Juilliard Schoolissa pääasiassa Rubin Goldmarkin johdolla. Richard Strauss antoi 1930-luvulla tunnustusta Gianninin oopperoille "Lucedia" ja "The Scarlet Letter".


title: Vittorio Giannini

text: Myöhemmin Giannini sävelsi muun muassa seitsemän sinfoniaa, toistakymmentä oopperaa ja musiikkia puhallinorkesterille. Etenkin puhallinorkesterille sävelletystä kolmannesta sinfoniasta tuli menestysteos. Gianninin tyyli kehittyi 1960-luvulla aiempaa dissonoivammaksi ja ilmaisultaan syvemmäksi. Hän opetti Juilliard Schoolissa, Manhattan School of Musicissa ja Curtis Institutessa. Oppilaisiin kuuluivat John Corigliano, Nicolas Flagello, David Amram ja Thomas Pasatieri. Giannini oli vuonna 1965 North Carolina School of the Artsin perustajajohtaja.


title: Vittorio Giannini

text: Giannini kuoli sydänkohtaukseen 63-vuotiaana.


title: Birger Käcklund

text: Birger Käcklund (6. toukokuuta 1930 Helsinki – 7. heinäkuuta 1991 Helsinki) oli suomalainen ulkoilureittien tarkastaja ja kunnallispoliitikko. Hän toimi sosialidemokraattien edustajana Helsingin kaupunginvaltuustossa vuosina 1988–1991.


title: Birger Käcklund

text: Käcklund työskenteli Helsingin kaupungin ulkoilureittien tarkastajana vuodesta 1988 aina kuolemaansa 1991 saakka. Kesäaikana hänen tehtäviinsä kuului pyöräillä päivittäin Helsingin pyöräteillä ja tarkastaa niiden kunto. Käcklund raportoi Helsingin kaupungin rakennusvirastolle muun muassa pyöräteillä olleista kuopista ja ilkivallan kohteiksi joutuneista opastinviitoista. Talvisin hän oli toimistossa suunnittelemassa pyöräilyreittejä. Ulkoilureittien tarkastajan virka perustettiin keväällä 1988 Käcklundia varten hänen riitaannuttuaan edellisessä tehtävässään Helsingin kiinteistöviraston asuntoasiain sihteerinä. Käcklundin työtoverina ollut sitoutumaton kaupunginvaltuutettu Leena Ilvonen oli tehnyt kaupunginvaltuustolle tasa-arvolain mahdollistaman hyvityskanteen, koska hänen palkkansa oli pienempi kuin Käcklundin. Johtavat virkamiehet päättivät tulehtuneen ilmapiirin vuoksi perustaa tuolloin SDP:n varavaltuutettuna toimineelle Käcklundille oman viran liikuntavirastoon. Se rahoitettiin jättämällä yksi Korkeasaaren eläintarhan vahtimestari palkkaamatta. Ilvosen nostama kanne kävi lopulta läpi kaikki oikeusasteet, ja vuonna 1992 Korkein oikeus kumosi Helsingin raastuvanoikeuden päätöksen hänelle maksettavista korvauksista.


title: Birger Käcklund

text: ”Zeke”-lempinimellä tunnettu Käcklund oli pyöräillyt työmatkansa Myllypurosta keskustaan jo vuodesta 1969 lähtien. Hän harrasti pyöräilyä myös vapaa-aikoinaan ja kävi Suomen lisäksi pyöräilemässä säännöllisesti Alankomaissa ja Tanskassa. Käcklund polki vuosittain noin 9 000 kilometriä. Kaupunginvaltustossa hän oli innokas pyöräilyn ja muun harrasteliikunnan puolestapuhuja. Käcklundia pidettiin kunnalliselämän väriläiskänä, jolla oli syntyperäisen stadilaisen ja duunarin imago. Helsingin kaupunginvaltuustoon hänet valittiin ensimmäistä kertaa vuoden 1988 kunnallisvaaleissa. Aikaisemmin Käcklund oli yhden kauden varavaltuutettuna. Hän oli kuitenkin mukana sosialidemokraattien toiminnassa jo 1960-luvulta saakka. Vuonna 1983 Käcklund toimi aktiivisesti tuolloin ensimmäistä kertaa eduskuntaan valitun Paavo Lipposen tukijoukoissa. Hän oli myös Laajasalon sosialidemokraattisen paikallisyhdistyksen puheenjohtaja.


title: Birger Käcklund

text: Käcklund kuoli sairaskohtaukseen heinäkuussa 1991. Ulkoilureittien tarkastajan virkaa ei enää hänen jälkeensä täytetty. Vuonna 1999 Lapinlahden rannalla Hietaniemen hautausmaan reunaa kiertävä ulkoilutie nimettiin Käcklundin mukaan "Birger Käcklundin raitiksi". Kaupungin nimistötoimikunta ehdotti hänelle omaa tietä Lapinlahteen jo vuonna 1995.


title: Abelardo Quinteros

text: Abelardo Quinteros (s. 10. joulukuuta 1923 Valparaiso) on chileläinen säveltäjä, joka tunnetaan dodekafonisesta ja sarjallisesta tuotannostaan. Hän opiskeli sävellystä Santiagossa Pedro H. Allenden (1942–48) ja Fré Focken (1949–51) johdolla. Hän pääsi myös opiskelemaan Steinbauer-akatemiaan Wieniin, jossa hän perehtyi sarjallisuuteen Othmar Steinbauerin johdolla ja opiskeli myös laulamista Christal Kernin johdolla.


title: Tiedevastaisuus

text: Tiedevastaisuus on kanta jossa vastustetaan tiedettä. Tiedevastaisuudessa hylätään tiede ja tieteellinen menetelmä. Tiedevastaisuus on eri asia kuin tiedekritiikki.


title: Tiedevastaisuus

text: Tiedevastaisuuteen liittyy se, että ihminen on epärationaalinen eläin jota totuus ei kiinnosta. Ihminen ei ole luontaisesti rationaalinen olento. Arkiajattelu hylkii tiedettä ja ihmisen arkiajattelun mukaan esimerkiksi ilmasto ei lämpene kun on kylmä talvipäivä. Analyyttinen ajattelu on elämän säilymisen kannalta toissijainen ajattelumuoto. Se on liian hidasta, jotta se pitäisi hengissä.


title: Tiedevastaisuus

text: Tiedevastaisuutta aiheuttavat myös ideologia, uskonto ja kapea taloudellinen etu.


title: Tiedevastaisuus

text: Uskomuslääkintää kannattavat hylkäävät näyttöön perustuvan lääketieteen. Näyttöön perustuva lääketiede on ainoa keino hoitojen ja hoitamisessa käytettävien tuotteiden turvallisuudesta ja tehokkuudesta varmistumiseen. Internetistä saatava informaatio vaihtoehtohoidoista on uskovaista ja epäkriittistä. Näyttöön perustuvuus käsitteenä on kuitenkin kriisissä sen väärinkäytön vuoksi. Luontaistuotteet eivät tule markkinoille lääkeviranomaisen ennakkovalvonnan kautta. Luontaistuotevalmisteiden vaikutukset ovat usein epäselviä ja tehdyt tutkimukset epätieteellisiä. Luontaistuotteissa lumevaikutus (plasebo) voi olla melko suuri. Ei ole olemassa tutkimustietoa jonka mukaan jokin vaihtoehtoinen hoitomuoto parantaisi esimerkiksi syövän. Ihmiset pitävät ajatuksesta että vaihtoehtoiset hoitomuodot ovat luonnonmukaisia tai myrkyttömiä. Toisaalta luontaistuotteiden sisältöä ei kontrolloida kovin tarkasti ja joistain luontaistuotteista on löydetty myrkkyjä ja jotkin luontaistuotteet voivat aiheuttaa maksavaurion.


title: Tiedevastaisuus

text: Rokotuksen vastustamista on esiintynyt jo menneinä vuosisatoina, mutta nykyaikana sen perustelut ovat muuttunut pääasiassa kahtalaisiksi. Toisaalta epäillään, että rokotusten taustalla on taloudellisen hyödyn etsiminen, toisaalta katsotaan, että rokotuksilla on enemmän tai vähemmän vakavia haittavaikutuksia. Usein taustalla voi olla maailmankuva.


title: Tiedevastaisuus

text: Politiikassa ei lähestulkoon ole asioita joita tieteelliset löydökset eivät voisi valaista ja joihin näyttöön perustuvuus ei sopisi. Esimerkkejä poliittisista asioista joissa on merkittävä tieteellinen komponentti ovat vaalitapa, liikenne, kansanterveys ja kansantalous.


title: Tiedevastaisuus

text:
Yhdysvaltain presidenttiä Donald Trumpia on luonnehdittu tiedevastaiseksi presidentiksi. Trump ei usko ilmaston lämpenemiseen, on irrottanut Yhdysvallat Pariisin ilmastosopimuksesta
ja on päättänyt elvyttää kivihiilialan. Suomen pääministerin Juha Sipilän lausunto kaiken maailman dosenteista teki hänestä yleisen vitsin kohteen. Tieteentekijöiden liitto kritisoi Sipilän hallituksen yliopistoihin ja tutkimukseen kohdistamia 500 miljoonan euron leikkauksia ja valtiovarainministeri Alexander Stubbin kommentteja.


title: Tiedevastaisuus

text: Puolassa vuoden 2015 vaalien jälkeen jossa konservatiivinen, katolisia arvoja korostava Laki ja oikeus -puolue voitti, Puolan hallinto kutsui kokoukseen rokotusten vastustajan. Lisäksi maan koeputkihedelmöityshoidot lopetettiin ja terveysministeriö aikoo kehittää vaihtoehtoisen luonnollisen hedelmällisyyshoidon joka on katolisen kirkon hyväksymä mutta jolla ei ole tieteellistä tukea.


title: Tiedevastaisuus

text: Talouspolitiikassa yleinen ilmiö on ollut valumaefekti, joka ei perustu mihinkään koherenttiin talousteoriaan. Kansainvälinen valuuttarahasto on tutkimuksessaan osoittanut valumaefektin paikkansapitämättömäksi vuonna 2015. Siitä huolimatta presidentti Trump perusteli vuoden 2017 rikkaille suunnattuja veroleikkauksia valumaefektillä.


title: Tiedevastaisuus

text: Tieteen kansantajuistaja Bill Nye on korostanut että maailmassa on paljon ongelmia jotka voi ratkaista vain tieteellä. Nye perustelee että maapallolla on 7,4 miljardia ihmistä ja pian maapallon väkiluku on yhdeksän tai kymmenen miljardia. Nyen mielestä tiedevastaiset poliitikot saattavat kaikki ihmiset vaaraan. Nye antaa esimerkiksi tartuntatauteihin liittyvät budjettileikkaukset ja sen että ihmiset eivät ymmärrä bakteereita ja kuinka vaarallisia ne voivat olla.


title: Tiedevastaisuus

text: Tutkijoilla jotka suosivat kasvatusselityksiä on taipumus olla skeptisiä tieteellistä menetelmää kohtaan. Kasvatusargumenttia puolustaen yhteiskuntatieteilijät ja humanistit voivat sanoa, että ihmisen käyttäytyminen ei ole muuttumattomien lakien sanelemaa. Myös voidaan puolustukseksi sanoa niin, että tieteellinen tieto voi kertoa materiaalisista asioista ja niiden valmistamisesta, mutta ihmisluonto, ihmisen kokemus ja ihmisen käyttäytyminen eivät ole empiirisesti vakaita. Sen sijaan luontoa puolustavat tutkijat, jotka etsivät selityksiä geeneistä ja evoluutiosta sanovat luottavansa tieteeseen.


title: Tiedevastaisuus

text: Yksi luontoa ja kasvatusta koskeva debatti on käyty ihmisen älykkyydestä. Rodulliset älykkyyserot on aihe, jossa ympäristötekijöillä on selitetty olevan suuri osuus ja väittämän mukaan korjaamalla ympäristötekijöitä kyetään ryhmien osoittamia eroja kaventamaan. Tutkija Charles Murrayn mukaan ei kuitenkaan tiedetä kuinka ympäristötekijöitä muuttamalla ryhmien väliset erot kyettäisiin poistamaan. Tutkija Bruce Lahn on löytänyt aivojen kasvuun ja älykkyyteen vaikuttavia geenejä, joita ei kaikilla ihmisroduilla ole samassa määrin. Saharan eteläpuolella elävällä negridisellä rodulla tietty geeni ei ole yleinen. Vuonna 2017 on löydetty 52 ihmisen älykkyyteen vaikuttavaa geeniä. Tieteellisesti on osoitettu 4-vuotiailla lapsilla että kyky arvioida määriä on synnynnäinen ominaisuus, joka vaikuttaa matemaattiseen kyvykkyyteen myöhemmin elämässä. Aikaisemmin ajateltiin että matemaattiset taidot ovat kulttuurisia ja kieleen sidottuja ja että taitojen oppimisessa kestäisi useita vuosia.


title: Tiedevastaisuus

text: Toinen luontoa ja kasvatusta koskeva debatti on naisten ja miesten eroavaisuudet. Kolmannen aallon feministeillä on taipumuksena hylätä biologian ja antropologian tarjoamat todisteet naisten ja miesten eroavaisuuksista patriarkaatin vahvistusharhana. Kolmannen aallon feministit myös hylkäävät transliikkeen esittämät todisteet miesten ja naisten aivojen eroavaisuuksista, joilla transihmiset perustelevat transsukupuolisuuden olemassaoloa. Sarah M. Burken et. al tutkimuksessa vuodelta 2017 löydettiin merkittävät erot heteronaisten ja heteromiesten aivoista aivokuvauksella. Toisaalta lesbojen ja homomiesten aivot olivat lähes identtisiä.


title: Android TV

text: Android TV on mediasoittimille ja televisioille suunniteltu versio Android-käyttöjärjestelmästä.


title: Juha Seppo

text: Juha Voitto Seppo (3. helmikuuta 1939 Oulu – 29. tammikuuta 2018 Espoo) oli Helsingin yliopiston Suomen ja Skandinavian kirkkohistorian professori. Saatuaan pappisvihkimyksen Mikkelissä vuonna 1965 Seppo työskenteli aluksi Kymin seurakunnan virallisena apulaisena. Helsingin yliopiston palvelukseen hän siirtyi kirkkohistorian tp. assistentiksi vuonna 1968. Seppo toimi kirkkohistorian assistenttina vuosina 1969–1981, vs. apulaisprofessorina 1982–1986, yleisen kirkkohistorian vs. professorina 1987–1988, kirkkohistorian apulaisprofessorina 1988–1994 sekä Suomen ja Skandinavian kirkkohistorian professorina vuosina 1994–2000, jolloin hän jäi eläkkeelle. Yliopistovuosina valmistui myös Sepon väitöskirja "Uskovien yhteisö vai valtiokirkko" (1983). Akateemisen työnsä ohessa Seppo toimi myös merkittävissä luottamushenkilötehtävissä, joista mainittakoon Kirkko ja valtio -komitean sihteerin tehtävä (1972–1977), Suomen Ekumeenisen Neuvoston kirkko ja valtio -työryhmän jäsenyys (1995–2000) ja Uskonnonvapauskomitean varapuheenjohtajuus 1998–2001.


title: Juha Seppo

text: Teologisen Aikakauskirjan päätoimittajana Seppo toimi vuosina 1991–1995. Vuonna 2016 arkkipiispa Kari Mäkinen luovutti Juha Sepolle Mikael Agricolan ristin.


title: Viiltäjä (vuoden 1982 elokuva)

text: Viiltäjä (ital. "Lo Squartatore di New York", engl. "The New York Ripper") on italialainen, ohjaaja Lucio Fulcin ohjaama jännityselokuva vuodelta 1982. Elokuva luetaan yleensä ns. "giallo"-elokuviin. Elokuvan ajatuksena on siirtää kuuluisaan sarjamurhaajaan, Viiltäjä-Jack:iin, liittyvä legenda 1980-luvun New York:iin.


title: Viiltäjä (vuoden 1982 elokuva)

text: Fred Williams (Jack Hedley) on kivenkova komisario New Yorkin poliisivoimissa. Williams lähtee jahtaamaan kaupunkia piinaavaa sadistista sarjamurhaajaa. Sarjamurhaajaksi paljastii naisia syvästi vihaava psykopaatti, joka käyttää Aku Ankka -maista ääntelyä keskustellessaan poliisin edustajien kanssa puhelimitse soittaessaan poliiseille ilkkuakseen uusimmista julmuuksistaan. Murhaaja käyttää työvälineinään kääntöveistä ja partaterää ja kohdistaa sadistisen vihansa lähinnä kauniina pitämiinsä nuorehkoihin naisiin.


title: Viiltäjä (vuoden 1982 elokuva)

text: Valtion elokuvatarkastamo määräsi elokuvalle vuonna 1982 ennakkotarkastuksessa ikärajan KK (Kokonaan Kielletty) eli elokuvaa ei saanut laillisesti Suomessa näyttää eikä levittää. Perusteena elokuvan raaistavuus ja epäsiveellisyys. Vuonna 1985 tarkastamo kuitenkin salli elokuvasta levitettäväksi rankasti leikatun (leikkauksia peräti noin 6 minuuttia) version ja senkin ikärajoituksella K18.


title: Veittijärvi

text: Veittijärvi voi tarkoittaa seuraavia:


title: Adamaoua

text: Adamaoua tai Adamawa voi tarkoittaa:


title: Niilo Oja

text: Niilo Alfred Oja (1904 Kannus – 1990) oli australiansuomalainen siirtolainen. Oja oli kotoisin maanviljelijäperheestä. Hän muutti Australiaan 1927 ja työskenteli lähinnä sokeriruokopelloilla ja kaivoksessa. Hän kirjoitti kertomuksia Finlandia News ja Suomi-julkaisuihin. Hänen teoksensa "Koralliranta ja Spinifex" (1972) on tunnetuimpia australiansuomalaisten julkaisemia kirjoja. Sen lisäksi hän kirjoitti julkaisemattoman tekstin "Laajan maan karikot ja kauneus". Oja sai Australian kansalaisuuden 1946.


title: Niilo Oja

text: Vaikka töitä ei ollut helppo saada, Oja aloitti työt pian Australiaan tultuaan Arvo Pietilän farmilla Silk Oak Creekissä. Jatkosodan syttyessä hän joutui pakkotyöleirille, koska oli vihollismaan kansalainen. Oja palasi Suomeen käymään 39 vuoden kuluttua, vaikka alkujaan oli tarkoitus olla Australiassa vain muutama vuosi.


title: Niilo Oja

text: Oja oppi englannin kohtalaisen helposti, mutta suomi pysyi kuitenkin hänen tärkeimpänä kielenään. Suomalaisen vaimon saaminen ei toteutunut. Vaikeista vuosista hän selviytyi pakenemalla haavemaailmaan ja muistoihin. Hän palasi Suomeen vuonna 1966, mutta lähti pian takaisin Australiaan, koska kokemus Suomesta ei tuntunut hyvältä vaan hän tunsi kotiutuneensa Australiaan. Toisaalta hän kirjoittaa: ”Kun ihminen lähtee kulkemaan, ei ole hyvä missään”.


title: Niilo Oja

text: "Koralliranta ja spinifex " oli alkuaan päiväkirja, jossa Oja kertoo elämästään sotien välisenä aikana, jolloin oli hänen elämänsä aktiivisin vaihe. Muistiinpanot kattavat hänen elämästään 40 vuoden jakson. Ehdotuksen käsikirjoituksen julkaisemisesta teki australiansuomalaista siirtolaisuutta koskevaa aineistoa tutkinut Olavi Koivukangas, joka oli nähnyt sen Ojalla. Kirjoittaminen ajoittuu pääasiassa 1920–1940-luvulle, mutta viimeinen luku on 1960- ja 1970-lukujen vaihteesta. Punta-Saastamoinen sijoittaa hänet ensimmäisen siirtolaissukupolven kirjoittajiin.


title: Niilo Oja

text: Punta-Saastamoisen mukaan teoksessa on realistista tosiasioiden kuvausta, mutta Oja itse liikkuu haaveissaan. Oja pyrkii selventämään elämäänsä itselleen tulkitsemalla sekä menneisyyttä että kirjoitushetken elämää.


title: Adamaoua (Kamerun)

text: Adamaoua on Kamerunin maakunta, joka sijaitsee maan keskiosassa. Maakunnan pinta-ala on 63 701 neliökilometriä. Sen asukasluku on 884 289 (2005). Adamaouan hallinnollinen keskus on Ngaoundéré.


title: Adamaoua (Kamerun)

text: Adamaoua jakautuu viiteen departementtiin: Djérem, Faro et Déo, Mayo Banyo, Mbéré ja Vina.


title: Joonas Rinta-Kanto

text:
Joonas Rinta-Kanto (s. 1982 Espoo) on suomalainen sarjakuvapiirtäjä ja kuvittaja. Hänet tunnetaan parhaiten Fok_It-sarjakuvasta, joka ilmestyy Helsingin Sanomien Nyt.fi-sivustolla viisi kertaa viikossa.
Rinta-Kanto oli Helsingin sarjakuvafestivaalien festivaalitaiteilija vuonna 2014.


title: Friedrich Pfotenhauer

text: Friedrich Pfotenhauer (22. huhtikuuta 1859 Altencelle, Hannoverin kuningaskunta – 9. lokakuuta 1939 Chicago, Illinois) oli luterilainen pastori, joka toimi vuosina 1911–1935 luterilaisen Missouri-synodin johtajana eli presidenttinä.


title: Friedrich Pfotenhauer

text: Friedrich Pfotenhauer syntyi 22. huhtikuuta 1859 Altencellessä silloisen Hannoverin kuningaskunnan alueella. Hän lähti siirtolaiseksi Yhdysvaltoihin vuonna 1875. Hän opiskeli sekä Fort Waynen Concordia Collegessa että St. Louisin Concordia Seminaryssa ennen kuin hän sai pappisvihkimyksen Minnesotan Odessassa. Vihkimyksensä jälkeen Pfotenhauer toimi kiertelevänä lähetyssaarnaajana Yhdysvaltain luoteisosissa seitsemän vuoden ajan. 10. lokakuuta 1882 hän avioitui Helene Brauerin kanssa Illinoisin Cretessä. Vuonna 1887 hänet kutsuttiin pastoriksi Minnesotan Lewistoniin. Vuonna 1894 hänet kutsuttiin pastoriksi Minnesotan Hamburgiin, missä hän työskenteli vuoteen 1911 asti.


title: Friedrich Pfotenhauer

text: Vuonna 1891 Pfotenhauer valittiin Missouri-synodin Minnesotan piirin presidentiksi, missä tehtävässä hän toimi vuoteen 1908. 1908 hänet valittiin Missouri-synodin 1. varapresidentiksi, ja 1911 hänestä tuli Missouri-synodin presidentti. Tätä tehtävää hän hoiti vuoteen 1935. Väistyttyään presidentin tehtävästä hän palasi seurakuntatyöhön Pyhän ristin luterilaisen seurakunnan avustavana pastorina Chicagossa, missä hän kuoli 9. lokakuuta 1939.


title: Heck-reaktio

text: Heck-reaktio tai Mizoroki–Heck-reaktio on kemiallinen reaktio, jossa alkyylihalidi reagoi alkeenin kanssa muodostaen uuden alkyloidun alkeenin. Reaktiota katalysoivat palladiumyhdisteet ja se kuuluu niin kutsuttuihin kytkentäreaktioihin. Heck-reaktion raportoi Richard F. Heck vuonna 1972 ja se on nimetty hänen mukaansa. Heck-reaktio on hyvin yleisesti käytetty reaktio orgaanisten yhdisteiden, esimerkiksi lääkeaineiden, valmistuksessa.


title: Heck-reaktio

text: Japanilainen kemisti Tsutomu Mizoroki raportoi vuonna 1971 palladiumkloridin katalysoiman kytkentäreaktion jodibentseenin ja styreenin välillä. Tuotteena reaktiossa muodostui stilbeeniä. Vuotta myöhemmin Heck julkaisi omien tutkimustensa tulokset. Heck käytti reaktioissaan katalyyttinä palladiumasetaattia.


title: Heck-reaktio

text: Heck-reaktiossa käytetään elektrofiileinä alkyylihalideja tai -triflaateja. Parhaiten reagoivat aryyli-halogenidit ja vinyyliset tai bentsyyliset halogenidit. Alkyylijodidit ovat muita organohalogeeneja reaktiivisempia. Heck-reaktio tapahtuu niin elektronirikkaille kuin -köyhillekin alkeeneille, mutta elektroniköyhät alkeenit ovat reaktiivisimpia. Katalyyttinä käytetään yleisesti palladiumkomplekseja kuten tetrakis(trifenyylifosfiini)palladium(0):a tai tris(dibentsylideeniasetoni)dipalladium(0):a. Myös palladiumin nanohiukkaisa voidaan käyttää. Käytettäessä kiraalisia fosfiinikomplekseja voidaan Heck-reaktio voidaan suorittaa asymmetrisesti käytettäessä kiraalisia fosfiiniligandeja. Heck-reaktiossa tulee käyttää myös emästä esimerkiksi trietyyliamiinia.


title: Heck-reaktio

text: Heck-reaktion reaktiomekanismin ensimmäisessä vaiheessa alkyylihalidi reagoi palladiumkompleksin kanssa hapettavalla additiolla, jolloin muodostuu alkyylipalladiumyhdiste ja palladium hapettuu hapetusluvulta 0 hapetusluvulla +II. Seuraavassa vaiheessa alkeeni koordinoituu palladiumiin. Koordinoitumista seuraa insertioreaktio, jossa alkeeni sitoutuu edellisessä vaiheessa muodostuneen organopalladiumyhdisteen alkyyliryhmän ja palladiumin väliin. Tämän jälkeen tapahtuu niin kutsuttu β-hydridin eliminaatio ja tuotteena muodostuva alkeeni irtoaa palladiumkompleksista. Viimeisessä vaiheessa emäs reagoi palladiumkompleksin kanssa pelkistävällä eliminaatiolla ja katalyyttinen sykli alkaa alusta. Alla on esitetty Heck-reaktion katalyyttinen sykli.


title: Dmytro Jaroš

text: Dmytro Anatolijovytš Jaroš (; s. 30. syyskuuta 1971) on ukrainalainen poliitikko ja entinen nationalistisen Oikea sektorin puheenjohtaja.


title: All These Things That I’ve Done

text: All These Things That I’ve Done on yhdysvaltalaisen rockyhtye The Killersin kappale, joka julkaistiin kolmantena singlenä yhtyeen debyyttialbumilta "Hot Fuss" 30. elokuuta 2004. Kappale on yhtyeen jäsenten Brandon Flowersin, Dave Keuningin, Mark Stoermerin ja Ronnie Vannuccin kirjoittama ja sille kuvattiin edellisten singlejen tapaan musiikkivideo.


title: All These Things That I’ve Done

text: ”All These Things That I’ve Done” ylsi Britannian singlelistalla parhaimmillaan sijalle 18.


title: Smile Like You Mean It

text: Smile Like You Mean It on yhdysvaltalaisen rockyhtye The Killersin kappale, joka julkaistiin neljäntenä singlenä yhtyeen debyyttialbumilta "Hot Fuss" 2. toukokuuta 2005. Kappale on yhtyeen jäsenten Brandon Flowersin ja Mark Stoermerin kirjoittama ja sille kuvattiin edellisten singlejen tapaan musiikkivideo.


title: Smile Like You Mean It

text: ”Smile Like You Mean It” ylsi Britannian singlelistalla parhaimmillaan sijalle 11.


title: Heta (täsmennyssivu)

text: Heta voi tarkoittaa seuraavia:


title: Bones (The Killersin kappale)

text: Bones on yhdysvaltalaisen rockyhtye The Killersin kappale, joka julkaistiin toisena singlenä yhtyeen toiselta studioalbumilta "Sam’s Town" 27. marraskuuta 2006. Kappale on yhtyeen jäsenten Brandon Flowersin, Mark Stoermerin ja Ronnie Vannuccin kirjoittama ja sille kuvattiin edellisten singlejen tapaan musiikkivideo.


title: Bones (The Killersin kappale)

text: ”Bones” ylsi Britannian singlelistalla parhaimmillaan sijalle 15.


title: Copperbelt

text: Copperbelt on yksi Sambian kymmenestä maakunnasta. Copperbeltin pinta-ala on 31 328 neliökilometriä ja sen asukasluku on 1 972 317 (2010). Maakunta on saanut nimensä sen rikkaista kupariesiintymistä ja Copperbelt on Sambian teollinen keskus. Maakunnan merkittävimmät kaupungit ovat Ndola, Kitwe ja Chingola.


title: Copperbelt

text: Copperbeltissä on lukuisia kaivoksia. Copperbeltin Lumwanassa sijaitsee Afrikan suurin kuparikaivos.


title: Copperbelt

text: Maakunta jakautuu kymmeneen piirikuntaan: Chililabombwe, Chingola, Kalulushi, Kitwe, Luanshya, Lufwanyama, Masaiti, Mpongwe, Mufulira ja Ndola.


title: Read My Mind

text: Read My Mind on yhdysvaltalaisen rockyhtye The Killersin kappale, joka julkaistiin kolmantena singlenä yhtyeen toiselta studioalbumilta "Sam’s Town" 13. helmikuuta 2007. Kappale on yhtyeen jäsenten Brandon Flowersin, Dave Keuningin, Mark Stoermerin ja Ronnie Vannuccin kirjoittama ja sille kuvattiin edellisten singlejen tapaan musiikkivideo.


title: Read My Mind

text: ”Read My Mind” ylsi Britannian singlelistalla parhaimmillaan sijalle 15.


title: For Reasons Unknown

text: For Reasons Unknown on yhdysvaltalaisen rockyhtye The Killersin kappale, joka julkaistiin neljäntenä singlenä yhtyeen toiselta studioalbumilta "Sam’s Town" 25. kesäkuuta 2007. Kappale on yhtyeen jäsenten Brandon Flowersin, Dave Keuningin, Mark Stoermerin ja Ronnie Vannuccin kirjoittama ja sille kuvattiin edellisten singlejen tapaan musiikkivideo.


title: For Reasons Unknown

text: ”For Reasons Unknown” ylsi Britannian singlelistalla parhaimmillaan sijalle 53.


title: Spaceman (The Killersin kappale)

text: Spaceman on yhdysvaltalaisen rockyhtye The Killersin kappale, joka julkaistiin toisena singlenä yhtyeen kolmannelta studioalbumilta "Day & Age" 4. marraskuuta 2008. Kappale on yhtyeen jäsenten Brandon Flowersin, Dave Keuningin, Mark Stoermerin ja Ronnie Vannuccin kirjoittama ja sille kuvattiin edellisten singlejen tapaan musiikkivideo.


title: Spaceman (The Killersin kappale)

text: ”Spaceman” ylsi Britannian singlelistalla parhaimmillaan sijalle 40.


title: Spaceman

text: Spaceman voi tarkoittaa muun muassa seuraavia:


title: Diplomatarium Fennicum

text: Diplomatarium Fennicum on Suomen keskiaikaa koskevien asiakirjojen verkkopalvelu. Kansallisarkiston kehittämä järjestelmä perustuu Reinhold Hausenin teokseen "Finlands medeltidsurkunder I–VIII" (1910–1935), mutta tietoja on täydennetty uudemmilla tutkimuksilla ja linkeillä digitoituihin alkuperäisiin asiakirjoihin.


title: Puhuri

text: Puhuri on Kauko Räsäsen pronssiveistos, jonka jalustassa on pronssin lisäksi myös betonia. Teos valmistui jo 1954, mutta paljastettiin vasta 1987 Turun Varissuolla Marjavuoren puistossa.


title: Puhuri

text: Taideteoksessa alaston nainen näyttää juoksevan eteenpäin nurmikkoa pitkin. Veistoksen kiillotetun pronssinen pinta ja kasvot huokuvat ylimaallista ja kertovat aineellista ilmaisua vierastavasta olemuksesta. Puhuri on suomalaisessa mytologiassa kova pohjoisesta tuleva hyytävä tuuli, kylmän ja talven henki, personifioituna sitä pidetään myös Pakkasen isänä.


title: The World We Live In

text: The World We Live In on yhdysvaltalaisen rockyhtye The Killersin kappale, joka julkaistiin kolmantena singlenä yhtyeen kolmannelta studioalbumilta "Day & Age" 18. toukokuuta 2009. Kappale on yhtyeen jäsenten Brandon Flowersin, Dave Keuningin, Mark Stoermerin ja Ronnie Vannuccin kirjoittama ja sille kuvattiin edellisten singlejen tapaan musiikkivideo.


title: The World We Live In

text: ”The World We Live In” ylsi Britannian singlelistalla parhaimmillaan sijalle 82.


title: A Dustland Fairytale

text: A Dustland Fairytale on yhdysvaltalaisen rockyhtye The Killersin kappale, joka julkaistiin neljäntenä singlenä yhtyeen kolmannelta studioalbumilta "Day & Age" 9. toukokuuta 2009. Kappale on yhtyeen jäsenten Brandon Flowersin, Dave Keuningin, Mark Stoermerin ja Ronnie Vannuccin kirjoittama ja sille kuvattiin edellisten singlejen tapaan musiikkivideo.


title: A Dustland Fairytale

text: ”A Dustland Fairytale” ylsi Britannian singlelistalla parhaimmillaan sijalle 137.


title: Runaways (The Killersin kappale)

text: Runaways on yhdysvaltalaisen rockyhtye The Killersin kappale, joka julkaistiin ensimmäisenä singlenä yhtyeen neljänneltä studioalbumilta "Battle Born" 17. heinäkuuta 2012. Kappale on yhtyeen jäsenten Brandon Flowersin, Dave Keuningin, Mark Stoermerin ja Ronnie Vannuccin kirjoittama ja sille kuvattiin edellisten singlejen tapaan musiikkivideo.


title: Runaways (The Killersin kappale)

text: ”Runaways” ylsi Britannian singlelistalla parhaimmillaan sijalle 18.


title: Sini Pyy

text: Sini Pyy (s. 5. kesäkuuta 1992 Rovaniemi) on suomalainen vammaisluokissa kilpaileva kelkkahiihtäjä. Hän kilpailee maastohiihdossa ja kaudesta 2016–2017 lähtien ampumahiihdossa.


title: Sini Pyy

text: Pyy aloitti kelkkahiihdon vuonna 2012, kaksi vuotta vammautumisensa jälkeen. Vuonna 2010 hän joutui auto-onnettomuuteen, jonka seurauksena lääkäri vahvisti diagnoosiksi täydellisen selkäydinvamman. Pyy debytoi maailmancupin kisassa Vuokatissa kaudella 2012–2013. Vuonna 2014 Pyy pääsi villillä kortilla mukaan Sotšin paralympialaisiin , joissa hän kilpaili 1 km:n sprintissä sekä 5 km:n matkalla sijoittuen kummassakin lajissa sijalle 22.


title: Sini Pyy

text: Pyy valittiin Suomen Paralympiajoukkueeseen vuoden 2018 Pyeongchangin talviparalympialaisiin. Pyeongchangissa Pyyn lajeina ovat maastohiihdon 1,1 km:n sprintti ja 5 km:n hiihto sekä 6,0 ja 12,5 km:n ampumahiihtomatkat. Pyyn kisojen ensimmäinen matka oli 6,0 kilometrin ampumahiihto, jossa matka katkesi heti kisan alussa. Pyy kaatui hiihtokelkan irrotessa väärin sijoitetuista siteistä ja hän joutui sen takia jättämään kilpailun kesken.


title: Sini Pyy

text: Pyy on osallistunut myös parapyöräilyn MM-kisoihin kesällä 2018 Italian Maniagossa.


title: Miss Atomic Bomb

text: Miss Atomic Bomb on yhdysvaltalaisen rockyhtye The Killersin kappale, joka julkaistiin toisena singlenä yhtyeen neljänneltä studioalbumilta "Battle Born" 23. lokakuuta 2012. Kappale on yhtyeen jäsenten Brandon Flowersin ja Ronnie Vannuccin kirjoittama ja sille kuvattiin edellisten singlejen tapaan musiikkivideo.


title: Adrienne (Ruotsin prinsessa)

text: Prinsessa Adrienne, Blekingen herttuatar (Adrienne Josephine Alice Bernadotte; s. 9. maaliskuuta 2018) on Ruotsin prinsessa Madeleinen ja Christopher O’Neillin kolmas lapsi. Hän on kruununperimysjärjestyksessä kymmenentenä.


title: Here with Me (The Killersin kappale)

text: Here with Me on yhdysvaltalaisen rockyhtye The Killersin kappale, joka julkaistiin kolmantena singlenä yhtyeen neljänneltä studioalbumilta "Battle Born" 16. joulukuuta 2012. Kappale on Brandon Flowersin ja Fran Healyn kirjoittama ja sille kuvattiin edellisten singlejen tapaan musiikkivideo.


title: Here with Me (The Killersin kappale)

text: ”Here with Me” ei yltänyt Britannian singlelistalle.


title: Here with Me

text: Here with Me voi tarkoittaa muun muassa seuraavia:


title: Equinox

text: Equinox (joskus tyyliteltynä myös EQUINOX) on bulgarialainen yhtye, joka edusti Bulgariaa vuoden 2018 Eurovision laulukilpailussa kappaleella ”Bones”.


title: Equinox

text: Viisihenkinen bändi koostuu bulgarialaisista laulajista Zhana Bergendorffista, Georgi Simeonovista, ja Vladimir Mihailovista, sekä yhdysvaltalaisista laulajista Johnny Manuelista ja Trey Campbellista.


title: Tekijäavaruus (lineaarialgebra)

text: Tekijäavaruus lineaarialgebrassa on suppeampi vektoriavaruus, joka saadaan "kutistamalla" jossakin vektoriavaruudessa "V" jokin sen aliavaruus "N" nollaksi. Vektoriavaruuden "V" tekijäavaruus aliavaruuden "N" suhteen eli "modulo N" merkitään "V"/"N".


title: Tekijäavaruus (lineaarialgebra)

text: Muodollisesti tekijäavaruus konstruoidaan seuraavasti.


title: Tekijäavaruus (lineaarialgebra)

text: Olkoon "V" vektoriavaruus, jonka kerroinkunta on "K", ja olkoon "N" jokin "V":n aliavaruus]. Määritellään "V":ssä ekvivalenssirelaatio ~ siten, että "x" ~ "y", jos ja vain jos "x" − "y" ∈ "N". Toisin sanoen alkiot "x" ja "y" ovat ekvivalentteja, jos toinen niistä voidaan saada lisäämällä toiseen jokin "N":n alkio. Tästä määritelmästä voidaan päätellä, että jokainen "N":n alkio on ekvivalentti nollavektorin kanssa; täsmällisemmin sanottuna kaikki "N":ään kuuluvat vektorit kuvautuvat nollavektorin ekvivalenssiluokkaan.


title: Tekijäavaruus (lineaarialgebra)

text:
Sille ekvivalenssiluokalle, johon alkio "x" kuuluu, käytetään usein merkintää
sillä sen määrittää joukko


title: Tekijäavaruus (lineaarialgebra)

text: Tekijäavaruus "V"/"N" eli "V"/~ ("V" modulo "N") määritellään tällöin kaikkien ekvivalenssirelaation ~ avaruudessa "V" määrittelemien ekvivalenssiluokkien joukoksi. Näiden ekvivalenssiluokkien eli tekijäavaruuden alkioiden yhteenlasku ja skalaarilla kertominen määritellään tällöin seuraavasti:* Helposti voidaan osoittaa, että nämä laskutoimitukset ovat hyvin määriteltyjä, toisin sanoen ne eivät riipu siitä, mikä alkio valitaan edustamaan ekvivalenssiluokkaa. Näillä laskutoimituksilla varustettuna tekijäavaruus "V"/"N" on "K":n vektoriavaruus, jossa "N" on nollaluokka, [0].


title: Tekijäavaruus (lineaarialgebra)

text: Kuvausta, joka liittää alkioon "v" ∈ "V" sitä vastaavan ekvivalenssiluokan ["v"] sanotaan ekvivalenssikuvaukseksi.


title: Tekijäavaruus (lineaarialgebra)

text: Olkoon formula_1 tavanomainen karteesinen taso ja olkoon "Y" origon kautta kulkeva suora "X":ssä. Silloin tekijäavaruus "X"/"Y" voidaan samastaa tasossa "X" olevien "Y":n suuntaisten suorien muodostaman avaruuden kanssa. Toisin sanoen joukon "X"/"Y" alkioita ovat "Y":n suuntaiset suorat tasossa "X". Tämä tarjoaa tavan visualisoida tekijäavaruuksia geometrisesti.


title: Tekijäavaruus (lineaarialgebra)

text: Toinen esimerkki on avaruuden formula_2 tekijäavaruus sen aliavaruuden suhteen, jonka muodostavat "m" ensimmäistä standardia kantavektoria. Avaruuteen formula_2 kuuluvat kaikki järjestetyt "n" reaaliluvun jonot ("x",…,"x"). Mainitun aliavaruuden, joka voidaan samastaa formula_4:n kanssa, muodostavat sellaiset "n" reaaliluvun järjestetyt jonot, joissa viimeiset "n"−"m" lukua ovat nollia: Kaksi formula_5:n vektoria kuuluvat tämän kongruenssiluokkaan "modulo" tämä aliavaruus, jos ja vain jos niiden viimeiset "n"−"m" koordinaattia ovat samat. Tekijäavaruus formula_6 on ilmeisellä tavalla isomorfinen avaruuden formula_7 kanssa.


title: Tekijäavaruus (lineaarialgebra)

text:
Yleensäkin jos "V" on aliavaruuksien "U" ja "W" (sisäinen) suora summa eli
niin tekijäavaruus "V"/"U" on isomorfinen "W":n kanssa.


title: Tekijäavaruus (lineaarialgebra)

text: Funktioavaruuksien tärkeitä tekijäavaruuksia ovat L-avaruudet.


title: Tekijäavaruus (lineaarialgebra)

text: Avaruudesta "V" tekijäavaruuteen "V"/"U" on olemassa luonnollinen epimorfismi, joka saadaan kuvaamalla jokainen formula_9 sitä vastaavalle ekvivalenssiluokalle ["x"]. Tämän epimorfismin ydin on aliavaruus "U".


title: Tekijäavaruus (lineaarialgebra)

text: Jos "U" on "V":n aliavaruus, tekijäavaruuden "V"/"U" dimensiota sanotaan "U":n kodimensioksi "V":ss'. Koska "V":n kanta voidaan muodostaa "U":n kannasta "A" ja "V"/"U":n kannasta "B" lisäämällä "A":han jokaisen "B":n alkion edustaja, "V":n dimensio on avaruuksien "U" ja "V"/"U" dimensioiden summa. Jos "V" on äärellisulotteinen, "U":n kodimensio "V":ss' on "V"n ja "U":n dimensioiden erotus:


title: Tekijäavaruus (lineaarialgebra)

text: Olkoon "T" : "V" → "W" lineaarikuvaus. "T":n "ydin" (kernel), jolle käytetään merkintää ker("T") on niiden alkioiden "x" ∈ "V" joukko, joilla "Tx" = 0. Ydin on "V":n aliavaruus. Lineaarialgebran ensimmäisen isomorfialauseen mukaan tekijäavaruus "V"/ker("T") on isomorginen "V":n kuva-avaruuden kanssa, joka on "W":n aliavaruus. Äärellisulotteisten avaruuksien tapauksessa tästä seuraa myös, että "V":n dimensio on sama kuin "T":n ytimen kuva-avaruuden dimensioiden summa:


title: Tekijäavaruus (lineaarialgebra)

text: Tekijäavaruutta "W"/im("T") sanotaan lineaarikuvauksen "T" : "V" → "W" "kokerneliksi".


title: Tekijäavaruus (lineaarialgebra)

text:
Jos "X" on Banachin avaruus ja "M" sen suljettu osajoukko, myös tekijäavaruus "X"/"M" on Banachin avaruus. Tekijäavaruudelle saadaan valmiiksi myös vektoriavaruuden rakenne edellä selitetyllä menettelyllä. Avaruudessa "X"/"M" määritellään "normi" seuraavasti:
Tekijäavaruus "X"/"M" on täydellinen normin suhteen, joten se on Banachin avaruus.


title: Tekijäavaruus (lineaarialgebra)

text: Olkoon "C"[0,1] välillä [0,1] määriteltyjen jatkuvien reaaliarvoisten funktioiden muodostama Banach-avaruus, jolla on supremumnormi. Muodostetaan sille aliavaruus "M", johon kuuluvat ne funktiot "f" ∈ "C"[0,1], joilla "f"(0) = 0. Tällöin ekvivalenssiluokan, johon annettu funktio "g" kuuluu, määrittää funktion arvo 0:ssa, ja tekijäavaruus "C"[0,1] / "M" on isomorfinen formula_5:n kanssa.


title: Tekijäavaruus (lineaarialgebra)

text: Jos "X" on Hilbertin avaruus, tekijäavaruus "X"/"M" on isomorfinen "M":n ortogonaalisen komplementin kanssa.


title: Tekijäavaruus

text: Tekijäavaruus voi matematiikan eri aloilla tarkoittaa seuraavia:


Naisten yleisluistelun maailmanmestaruuskilpailut 1955 kilpailtiin 12.–13. helmikuuta 1955 Kuopiossa, Suomessa. Kilpailupaikkana oli Linnanlahden rata. Kilpailuun osallistui 17 luistelijaa viidestä maasta. Mestaruuden voitti Neuvostoliiton Rimma Žukova, joka oli nopein kahdella pisimmällä matkalla.


title: Asia (1791)

text: Asia eli San Jerónimo oli Espanjan laivaston vuonna 1791 vesille laskettu kaksikantinen 74-tykkinen linjalaiva.


title: Asia (1791)

text: Romero de Landan suunnitelmiin perustuva alus tilattiin Real Astillerolta Havannasta, missä alus laskettiin vesille vuonna 1791.


title: Asia (1791)

text: Alus poistettiin palveluksesta 11. maaliskuuta 1825.


title: Asia (1791)

text: Alus luovutettiin 17. kesäkuuta 1825 Acapulcossa Meksikolle, joka liitti sen laivastoonsa nimellä "Congreso Mexicano". Alus poistettiin palveluksesta vuonna 1832 ja romutettiin.


title: Bones (Equinoxin kappale)

text: Bones on bulgarialaisen yhtyeen Equinoxin esittämä kappale, jolla he edustivat Bulgariaa vuoden 2018 Eurovision laulukilpailussa.


title: Bones (Equinoxin kappale)

text: Kappale kilpaili Euroviisujen finaalissa, jossa se sai 166 pistettä ja saavutti sijan 14.


title: Ieva Zasimauskaitė

text: Ieva Zasimauskaitė (s. 2. heinäkuuta 1993 Kaunas, Liettua) on liettualainen laulaja. Hän edusti Liettuaa kappaleella "When We’re Old" vuoden 2018 Eurovision laulukilpailussa, Lissabonissa. Hän on aiemmin yrittänyt edustaa maataan vuosina 2013, 2014, 2016 ja 2017.


title: When We’re Old

text: When We’re Old on liettualaisen laulajan Ieva Zasimauskaitėn esittämä kappale, jolla hän edusti Liettuaa vuoden 2018 Eurovision laulukilpailussa.


title: When We’re Old

text: Kappale kilpaili Euroviisujen finaalissa, jossa se sai 181 pistettä ja saavutti sijan 12.


title: Zanfigué

text: Zanfigué on maalaiskunta Sikasson alueen Koutialan piirissä Malissa. Sen keskuskylä Bobola-Zangasso sijaitsee 70 kilometriä Koutialasta koilliseen. Kunnassa on 15 200 ja keskuskylässä 3 100 asukasta (vuonna 2009).


title: Zanfigué

text: Zanfiguén kunta rajoittuu etelässä Koutialan piirin Zébalan, lännessä Gouadji Kaon ja Kounianan, idässä Yorosson piirin Kiffosso I:n ja pohjoisessa Ségoun alueen Sanin piirin Moribalan ja Kassorolan kuntiin. Maisemaa leimaavat tasangot ja laaksot. Pysyviä vesistöjä ei ole. Kasvillisuus on metsäsavannia.


title: Zanfigué

text: Kuntaan kuuluu 12 kylää. Asukkaat ovat etupäässä miniankoja. Lisäksi on bambaroita, fulbeja ja dogoneja.


title: Zanfigué

text: Seudun pääelinkeino on maatalous. Tärkeimmät viljelykasvit ovat puuvilla, hirssi, durra, maissi, maapähkinä, riisi ja soija. Kotieläimiä ovat naudat, lampaat, vuohet, aasit, hevoset, siat ja siipikarja.


title: Zangasso

text: Zangasso on maalaiskunta ja sen keskuskylä Sikasson alueen Koutialan piirissä Malissa. Se sijaitsee 35 kilometriä Koutialasta lounaaseen. Kunnassa on 19 500 ja keskuskylässä 3 300 asukasta (vuonna 2009).


title: Zangasso

text: Zangasson kunta rajoittuu lännessä Koutialan piirin Faguin, pohjoisessa N’Goutjinan, idässä Kapalan ja Sinkolon sekä etelässä Sikasson piirin Kouoron kuntiin. Alue on tasankoa, jonka keskelle muodostuu tulva-altaita. Etelärajalla virtaa Banin sivujoki Banifing. Ilmasto on sudanilaistyyppinen. Kasvillisuus on pensas- ja heinäsavannia.


title: Zangasso

text: Kuntaan kuuluu kymmenen kylää. Asukkaat ovat etupäässä miniankoja. Lisäksi on fulbeja, bambaroita, boboja ja dogoneja.


title: Zangasso

text: Zangasson kautta kulkee Koutialan ja Sikasson välinen maantie RN11. Seudun pääelinkeino on maatalous. Tärkeimmät viljelykasvit ovat puuvilla, maissi, durra ja hirssi. Kotieläimiä ovat naudat, lampaat, vuohet ja aasit. Lisäksi harjoitetaan käsityöammatteja ja pienimuotoista kaupankäyntiä.


title: Start/Stop-järjestelmä

text: Start-stop-järjestelmä on toiminto, joka sammuttaa polttomoottorin ajoneuvon pysähdyttyä esimerkiksi liikennevaloihin. Moottorin sammuttamisen tarkoituksena on vähentää ajoneuvon polttoaineenkulutusta sekä pakokaasupäästöjen määrää. Tekniikkaa on kehitetty 1970-luvulta lähtien.


title: Galicianvuohi

text: Galicianvuohi () on Galiciasta peräisin oleva kesyvuohen ("Capra aegagrus hircus") rotu. Rotu on hyvin sopeutumiskykyinen, ja sillä on todettu olevan muita rotuja parempi vastustuskyky maksamadoille. Espanjan maatalous-, ravinto- ja ympäristöministeriö on luokitellut galicianvuohen erittäin uhanalaiseksi. Niitä oli vuoden 2017 lopussa 1 012 kappaletta (914 naarasta, 99 urosta), kaikki Galiciassa. Niitä elää pääasiassa vuoristoisilla alueilla Lugon ja Ourensen maakunnissa.


title: Galicianvuohi

text: Galicianvuohen turkki on mahonginvärinen tai punertava. Jos turkissa on valkoisia pilkkuja, eläimen ei katsota olevan puhdasrotuinen. Karva on usein lyhyttä ja kiiltävää, ja uroksilla pidempää kuin naarailla. Pää on pieni, silmät keskikokoiset tai pienet. Sarvet kaartuvat taaksepäin. Uroksilla ne ovat naaraita pidemmät ja paksummat. Urosten keskipaino on 70 kilogrammaa ja -pituus 75 senttimetriä, naaraiden 55 kg ja 65 cm.


title: Galicianvuohi

text: Galicianvuohia käytetään päasiassa lihantuotantoon. Niitä kasvatetaan perhetiloilla, jossa ne elävät usein yhdessä muiden lajien, kuten lampaiden, kanssa. Laumassa voi olla jopa 400 vuohta, mutta tyypillisin laumakoko on noin 100 yksilöä.


title: Antti Kiviranta (toimittaja)

text: Antti Kiviranta (vuoteen 1899 Pöksyläinen, 14. heinäkuuta 1870 Kiuruvesi – 20. marraskuuta 1942) oli suomalainen toimittaja ja räätäli.


title: Antti Kiviranta (toimittaja)

text: Kiuruvedeltä kotoisin ollut Kiviranta asui Hausjärvellä, jossa hän oli mukana työväenliikkeessä jo 1900-luvun alkuvuosina. Vuoden 1919 kunnallisvaaleissa Kiviranta valittiin Hausjärven kunnanvaltuustoon sosialidemokraattien edustajana.


title: Antti Kiviranta (toimittaja)

text: Vuodet 1920–1921 Kiviranta oli Sortavalassa ilmestyneen "Kansan Voiman" päätoimittaja. Tehtävässä ollessaan hän sai vankeustuomion kunnianloukkauksesta kirjoitettuaan artikkelin Wärtsilän tehtaan olosuhteista. Myöhemmin Kiviranta työskenteli toimittajana "Hämeen Kansassa".


title: Kroton

text: Kroton (, ) oli antiikin aikainen kaupunki ja kaupunkivaltio ("polis") Suur-Kreikassa eli Magna Graeciassa nykyisen Italian eteläosassa Calabrian alueella. Se sijaitsi nykyisen Crotonen kaupungin paikalla.


title: Kroton

text: Kroton oli Suur-Kreikan merkittävimpiä kreikkalaisia siirtokuntia ja kukoisti erityisesti arkaaisella kaudella 500-luvulla eaa. Se tunnetaan erityisesti Pythagoraan asuinpaikkana Italiassa ja pythagoralaisuuden keskuksena. Kaupunki taantui hellenistiselle kaudella tultaessa.


title: Kroton

text: Kroton sijaitsi Apenniinien niemimaan ”saappaankärjen” eli myöhemmän Bruttiumin niemimaan itärannikolla noin 246 kilometriä koilliseen Rhegionin kaupungista ja nykyisestä Reggio di Calabriasta. Kaupunki oli rakennettu niemelle pienen Aisaros-joen suulle Tarantonlahden eteläpuoliselle rannikolle.


title: Kroton

text: Krotonin kaupunkivaltion hallussa oli suhteellisen laaja alue, jonka kooksi on arvioitu noin 200–500 neliökilometriä. Se ulottui mereltä merelle niemimaan poikki. Pohjoisessa alueen rajana oli Hylias-joki, ja etelässä se ulottui Lokroin alueen rajalle. Krotonin ja Lokroin välissä olleet kaupungit Skylletion ja Kaulonia olivat Krotonin alaisuudessa. Krotonin eteläpuolella oli laaja tasanko. Alueen maaperä oli hedelmällistä, vaikkakaan ei yhtä hyvää kuin Sybariin ja myöhemmän Thurioin alue. Theokritos ylisti Aisaros-joen alueen laidunmaita ja Fyskos- ja Latymnos-vuorten varjoisia metsiä paimenidylleissään.


title: Kroton

text:
Kroton perustettiin arkaaisen kauden alussa noin vuonna 710 eaa. Sen asuttivat Akhaiasta Myskellos Rhypailaisen johdolla tulleet siirtokuntalaiset Delfoin oraakkelin suorasta kehotuksesta. Kaupungin perustaminen ajoittuu noin kymmenen vuotta myöhemmäksi kuin alueen ensimmäisen siirtokunnan Sybariin perustaminen. Kaupungin kerrottiin saaneen nimensä Kroton-nimisestä henkilöstä, joka oli osoittanut kreikkalaisessa mytologiassa vieraanvaraisuutta Heraklesta kohtaan tämän retkillä. Herakles kuitenkin surmasi Krotonin vahingossa, ja hautasi hänet paikalle, ennustaen, että siihen olisi myöhemmin nouseva suuri kaupunki. Siksi Kroton mainitaan joskus kaupungin perustajaksi, kun taas krotonilaiset itse kunnioittivat Heraklesta perustajanaan.
Kroton nousi nopeasti kukoistavaksi kaupungiksi, mutta sen ensimmäisestä 200 vuodesta tiedetään antiikin lähteistä melko vähän. Noin vuonna 675 eaa. krotonilaiset perustivat Kaulonian omaksi siirtokunnakseen emäkaupungin ja Lokroin välille, ja Terinan niemimaan vastakkaiselle puolelle Tyrrhenanmeren rannalle. Koska Kroton ja läheinen Sybaris kukoistivat pitkään samaan aikaan, niiden välit ovat ilmeisesti olleet pitkään hyvät, mikä perustui myös niiden yhteiseen akhaialaiseen alkuperään. Myöskään sisämaata asuttaneet ei-kreikkalaiset oinotrialaiset eivät muodostaneet tuohon aikaan uhkaa. Näin Krotonista ja Sybariista tuli 500-luvulle eaa. mennessä Suur-Kreikan ja yhdet koko tuon ajan Kreikan väkirikkaimmista, vauraimmista ja vahvimmista kaupungeista.


title: Kroton

text: Krotonia ei kuitenkaan tunnettu samanlaisesta ylellisyydestä kuin Sybarista. Kaupungin asukkaat kunnostautuivat sen sijaan urheilussa, ja tulivat tunnetuiksi useista voitoista Olympian kisoissa. Krotonin hallinto oli oligarkinen, ja sitä johti tuhannen miehen neuvosto, jonka sanottiin koostuneen alkuperäisten asuttajien jälkeläisistä. Kaupungin kansalaisesta käytettiin etnonyymiä "Krotōniatēs" (), myöhemmin latinaksi "Crotoniensis" ja "Crotonensis".


title: Kroton

text: Krotonin ja lähikaupunkien elämässä ja myös politiikassa tapahtui suuri muutos Samokselta muuttaneen filosofi Pythagoraan asetuttua kaupunkiin noin 540–530 eaa. Pythagoras sai nopeasti paljon vaikutusvaltaa, jota hän vaikuttaa käyttäneen paitsi filosofisiin myös poliittisiin tarkoituksiin. Hän perusti oman 300 nuoresta miehestä koostuneen pythagoralaisiksi kutsutun yhteisönsä, jolla oli antiikin lähteistä välittyvän kuvan mukaan lopulta suuri vaikutus myös kaupungin neuvoston päätöksiin, kuitenkin ilman mitään virallista, laillista asemaa.


title: Kroton

text: Pythagoraan aika oli kaupungille kukoistavaa aikaa, ja se tuli tunnetuksi paitsi filosofien myös muun muassa lääkäreiden ja urheilijoiden kotina. Kroton tunnettiin antiikin aikana muutoinkin siitä, että sen sijaintipaikkaa pidettiin terveellisenä. Tarinan mukaan Sisilian Syrakusan perustaja Arkhias oli valinnut kaupungilleen vaurauden, kun Krotonin perustaja Myskellos oli asettanut etusijalle terveyden. Toisen tarinan mukaan Myskellos olisi halunnut perustaa kaupungin Sybariin paikalle, kun taas oraakkeli kehotti tätä pysyttäytymään hänelle ensin osoitetussa paikassa. Kaupungin edullinen sijainti kytkettiin myös sen urheilijoiden menestykseen sekä sen nuorten neitojen ja miesten kauneuteen. Kaupungin urheilusankareista kuuluisin oli painija Milon. Urheilumenestykseen osasyynä saattoi olla myös lääkärikoulukunta, josta kaupunki oli myös kuuluisa. Sen maine säilyi pitkään Kosin ja Knidoksen koulukuntien ohella. Kuuluisimmat kaupungin lääkäreistä olivat Alkmaion, jonka nimiin on laitettu ensimmäinen anatomian esitys, sekä Demokedes, joka toimi Dareioksen hovilääkärinä Persiassa. Pythagoraan koulukunnan filosofeihin Krotonissa kuului Alkmaionin ohella muun muassa Filolaos.


title: Kroton

text: Pythagoralaisten toiminta johti kuitenkin aikaa myöten levottomuuksiin ja lopulta demokraattien kansannousuun, jossa Pythagoras kannattajineen ajettiin pois kaupungista. Myös neuvosto syrjäytettiin, ja kaupunkiin perustettiin oligarkian tilalle demokraattinen hallinto. Samanlainen kumous vaikuttaa tapahtuneen myös muissa alueen kaupungeissa, joissa pythagoralaiset olivat saaneet vaikutusvaltaa, ja levottomuudet levisivät laajalle Suur-Kreikan alueella.


title: Kroton

text: Samoihin aikoihin, noin vuoteen 510 eaa., ajoittuu Krotonin ja Sybariin välinen sota, joka johti viimeksimainitun kaupungin tuhoon. Krotonin armeijan sanotaan koostuneen miehestä, ja sitä johti Milon, joka oli itsekin Pythagoraan seuraaja. Sybarislaisten armeijan sanotaan olleen kolme kertaa suurempi. Tästä huolimatta krotonilaiset saavuttivat täydellisen voiton Traeis-joella, valtasivat Sybariin ja tuhosivat sen täydellisesti. Jostakin syystä Polybios kertoo kuitenkin krotonilaisten muodostaneen Sybariin ja Kaulonian kanssa liiton pythagoralaisten karkottamisen jälkeen, mikä ei sovi lainkaan muista lähteistä muodostuvaan kuvaan.


title: Kroton

text: Voiton jälkeen Krotonista tuli Suur-Kreikan merkittävin kaupunki. Jossain välissä 500-lukua eaa. tai ainakin ennen vuotta 480 eaa. Kroton hyökkäsi Lokroihin miehestä koostuneella armeijalla, mutta kärsi suuren tappion Sagra-joella lokroilaisten ja rhegionlaisten vain miehestä koostunutta armeijaa vastaan. Junianus Justinus sijoittaa tämän taistelun jo 500-luvun eaa. puoleen väliin ennen pythagoralaisten aikaa ja Sybariin tuhoamista, mutta Strabon sijoittaa sen tapahtuneeksi näiden jälkeen, ja tämän voi nähdä vastaavan paremmin kokonaiskuvaa kaupungin historiasta.


title: Kroton

text: Tappio oli Krotonille suuri isku, joskaan ei ilmeisesti kohtalokas, sillä siitä puhutaan jälleen 400-luvulla eaa. yhtenä Suur-Kreikan väkirikkaimmista ja voimakkaimmista kaupungeista. Krotonilaiset hyväksyivät uuden siirtokunnan perustamisen Thurioihin entisen Sybariin paikalle. Ateenan peloponnesolaissodan aikaan vuosina 415–413 eaa. tekemän Sisilian sotaretken aikaan Kroton pyrki olemaan puolueeton muiden Suur-Kreikan kaupunkien tavoin. Se salli ateenalaisten huoltaa laivastoaan, mutta ei sallinut näiden maajoukkojen käyttää aluettaan.


title: Kroton

text: Syrakusan tyranni Dionysios hyökkäsi Suur-Kreikkaan vuonna 389 eaa. Kroton asettui niiden alueen kaupunkien johtoon, jotka vastustivat tyrannia. Kaupungin kerrotaan kyenneen varustamaan vielä tuolloin 60 sotalaivaa. Liittolaiset kuitenkin kärsivät tappion Helleporos-joella, ja syrakusalaiset valtasivat Kaulonian, Skylletionin ja Hipponionin. Liviuksen mukaan syrakusalaiset olisivat vallanneet myös Krotonin jopa 12 vuodeksi.


title: Kroton

text: Kroton vaikuttaa saaneen itsenäisyytensä takaisin Dionysioksen kauden jälkeen. Tämän jälkeen sen uhaksi muodostuivat kuitenkin alueen barbaariheimot lukaanit ja bruttiumlaiset. Lisäksi kaupungissa oli jälleen sisäisiä levottomuuksia. Jossakin välissä Kroton oli bruttiumlaisten piirittämänä, ja joutui pyytämään apua Syrakusasta. Syrakusalaiset tulivat apuun, mutta juonittelivat samalla Krotonin eri puolueiden välillä, mikä johti kaupungissa vallankumoukseen ja eräänlaiseen sisällissotaan kaupungista tämän jälkeen karkotettuja vastaan. Sotaa johti Menedemos, joka teki itsestään tyrannin sen jälkeen, kun oli voittanut karkotetut.


title: Kroton

text: Syrakusan tyranni Agathokles sai Krotonin valtaansa vuonna 299 eaa. ja perusti sinne varuskunnan. Toistuvat vallanvaihdot vaikuttivat Krotonin menestykseen. Kaupungin kukoistus sai suuren iskun myös Epeiroksen kuninkaan Pyrrhoksen Roomaa vastaan käymän sodan kautta. Rhegionlaiset saivat tuolloin kaupungin valtaansa ja tuhosivat suuren osan siitä. Tämän jälkeen kaupunki päätyi Pyrrhokselle ja tämän jälkeen roomalaisille Pyrrhoksen ollessa Sisiliassa vuonna 277 eaa. Seurauksena kaupungin koon kerrotaan pudonneen puoleen.


title: Kroton

text: Bruttiumlaiset ja karthagolaiset saivat Krotonin haltuunsa toisessa puunilaissodassa (218–202 eaa.). Sodan aikaan kaupungissa kerrotaan olleen enää asukasta. Krotonia hallinneet aristokraatit siirtyivät Lokroihin, ja kaupunkiin muutti bruttiumlaisia. Kroton oli edelleen merkittävä linnoitus, ja sodan loppupuolella se oli Hannibalin johtamien karthagolaisten viimeisiä tukikohtia Italian mantereella ennen näiden vetäytymistä. Sota vaikuttaa jälleen antaneen kaupungille suuren iskun. Vuonna 194 eaa. roomalaiset tekivät Krotonista (Croton) roomalaisen kolonian ja asuttivat sitä uudella väestöllä. Kroton taantui kuitenkin suhteellisen merkityksettömäksi roomalaiseksi provinssikaupungiksi, joskin sen satamalla oli edelleen jossain määrin merkitystä.


title: Kroton

text: Kroton mainitaan vielä Belisariuksen ja Narseen gootteja vastaan käymän sodan aikana 500-luvulla jaa. Keskiajalla se oli Bysantin valtakunnan viimeisiä alueita Italiassa, kunnes normannit valtasivat sen muun Calabrian ohella 1000-luvulla.


title: Kroton

text: Krotonin akropolis sijaitsi ilmeisesti samalla niemessä sijaitsevalla kallioisella kukkulalla, jossa myös nykyisen Crotonen vuonna 1541 rakennettu linna sijaitsee. Kaupungilla kerrotaan olleen kaksi satamaa. Ainakin toinen satamista oli akropoliin lähellä. Se oli alueella suhteellisen merkittävä, joskin Polybios sanoo sen olleen hyvä lähinnä kesäkäytössä; sataman asema alueella perustui ennen kaikkea siihen, että se oli Suur-Kreikan ainoa kyseisellä seudulla. Crotonen nykyinen satama sijaitsee samalla paikalla.


title: Kroton

text: Kaupunki levittäytyi antiikin aikana pohjoiseen ja länteen akropoliilta ja suurimmillaan Aisaros-joen toiselle puolelle. Toisen puunilaissodan aikaan kaupunki ulottui kuitenkin enää vain joelle asti. Kaupungin muurien ympärysmitan kerrotaan olleen laajimmassa vaiheessa yli 19 kilometriä.


title: Kroton

text: Antiikin aikaisesta kaupungista ei ole säilynyt juurikaan jäänteitä. Kaupungista kerrotaan olleen enemmän raunioita jäljellä vielä 1700-luvulla, jolloin antiikin aikaisten rakennusten osia käytettiin aallonmurtajan rakentamiseen.


title: Kroton

text: Krotonista tehdyt esinelöydöt ovat Crotonen arkeologisessa museossa.


title: Kroton

text:
Krotonin Hera Lakinian temppelin jäänteet on löydetty Lakinian niemeltä, nykyiseltä Capo Colonnan niemeltä, noin kymmenen kilometriä kaupungin paikasta etelään. Paikka oli Suur-Kreikan kreikkalaisten tärkein kultti- ja kokoontumispaikka. Vergiliuksen mukaan paikalla olisi ollut pyhäkkö jo Aineiaan retkien aikaan, ja Dionysios Halikarnassoslaisen mukaan siellä oli heeroksen pyhäkölle omistama malja. Erään perinteen mukaan pyhäkkö olisi ollut Herakleen perustama, toisen mukaan puolestaan Lakinioksen (tai Lakinoksen), joka asui paikalla Herakleen käydessä, ja josta koko niemi sai nimensä. Kolmannen version mukaan sen olisi omistanut Heralle Thetis. Myytit saattavat kertoa siitä, ettei pyhäkkö ollut kreikkalaisten perustama näiden asutettua alueen, vaan paikka oli pyhitetty jo aiemmin; sen alkuperä oli mahdollisesti pelasgilainen.
Historiallisesti tiedetään, että temppeli oli rakennettu paikalle alun perin 600-luvulla eaa. ja uusittu 400-luvun eaa. jälkimmäisellä puoliskolla. Viimeksimainittu temppeli edusti doorilaista tyyliä ja siinä oli 6 x 16 pylvästä ja itäpäässä tuplapylväikkö Sisilian arkaaisten temppeleiden tyyliin. Pylväistä vain yksi on säilynyt; toisen kerrotaan olleen pystyssä vielä 1700-luvun puolessa välissä. Temppelin temenos-alueella oli myös propylon-sisäänkäynti, pylväshalli, papiston rakennus sekä aarrekammioita. Pyhäkön peribolos-muuria on säilynyt parhaimmillaan seitsemän metrin korkeudelta. Sijaintipaikassaan temppeli on toiminut tärkeänä merkkinä merenkulkijoille.


title: Kroton

text: Temppelillä järjestettiin uskonnolliset juhlat ja kisat, ja sinne tehtiin merkittäviä votiivilahjoituksia. Juhlasta tuli paikka, jossa alueen kreikkalaiskaupungit esittelivät kukoistuskautenaan suuruuttaan ja vaurauttaan. Temppelin tiedetään olleen koristeltu krotonilaisten kustantamin maalauksin, joista merkittävin oli Zeuksiin tekemä Heleneä esittänyt maalaus. Zeuksiin kerrotaan käyttäneen sen mallina viittä krotonilaista neitoa, koska kukaan ei ollut yksinään tarpeeksi kaunis. Temppelin kerrotaan omistaneen karjaa, joka käyskenteli sen läheisyydessä olleessa lehdossa tai metsässä, ja jonka tuotolla pyhäkköön tehtiin kokonaan kultaa ollut pylväs.


title: Kroton

text: Pyrrhos säästi temppelin sotaretkensä aikana. Hannibal kiinnitti toisen puunilaissodan aikaan huomiota temppelin aarteisiin, mutta Cicero kertoo tämän saaneen unessa varoituksen olla koskematta niihin. Sen sijaan Hannibal lahjoitti temppelille pronssitaulun, jossa kuvattiin hänen sotaretkensä Iberiassa ja Italiassa sekä hänen joukkojensa suuruus. Historioitsija Polybios käytti sitä lähteenään ja mainitsee sen usein. Quintus Fulvius Flaccus ryösti temppelin katon marmorilaatat vuonna 173 eaa. tarkoituksena käyttää niitä Fortuna Equestriksen temppelissä, jota hän rakennutti Roomaan. Rooman senaatti kuitenkin tuomitsi teon ja määräsi laatat palautettaviksi.


title: Kroton

text: Sextus Pompeius ryösti temppelin lopulta vuonna 36 eaa. Strabon kuvaa temppelin olleen olemassa vielä hänen aikanaan, joskin menettäneen vaurautensa.


title: Sybaris

text: Sybaris () oli antiikin aikainen kaupunki ja kaupunkivaltio ("polis") Suur-Kreikassa eli Magna Graeciassa nykyisen Italian eteläosassa. Se sijaitsi nykyisen Cassano all'Ionion kunnan alueella noin 4,5 kilometriä kaakkoon nykyisestä Sibarin kylästä ja noin kilometri etelään Permutan kylästä.


title: Sybaris

text: Sybaris oli vanhin varsinaisen Suur-Kreikan siirtokunnista ja perustettu noin 720 eaa. Kaupunki kukoisti erityisesti 500-luvulla eaa., jolloin se kuvataan Kreikan vauraimmaksi. Krotonilaiset tuhosivat Sybariin vuonna 510 eaa., jonka jälkeen se menetti merkityksensä. Myöhemmin samalle paikalle perustettiin Thurioin kaupunki ja roomalaisella kaudella Kopiain kaupunki.


title: Sybaris

text: Sybaris sijaitsi Tarantonlahden länsirannalla lyhyen matkan päässä merenrannasta, suunnilleen Metapontionin ja Krotonin puolessa välissä. Kaupungin toisella puolella virtasi Krathis-joki (nyk. Crati) ja toisella puolella Sybaris-joki (nyk. Coscile), josta se sai nimensä. Joet saavat alkunsa Apenniineilta. Nykyisin ne yhdistyvät jo noin 10 kilometriä ennen merta, mutta antiikin aikana ne virtasivat mereen saakka erillisinä.


title: Sybaris

text: Sybariin kaupunkivaltion hallussa ollut alue oli suhteellisen suurikokoinen, ja sen kooksi on arvioitu yli 500 neliökilometriä. Kaupungin ympäristö oli hedelmällistä tasankoa, jonka pinta-ala on noin 125 neliökilometriä.


title: Sybaris

text: Sybaris oli ilmeisesti ensimmäinen Suur-Kreikan kreikkalaisista siirtokunnista. Se perustettiin kreikkalaisen perinteen mukaan geometrisen ja arkaaisen kauden taitteessa 720 eaa. Kaupungin perustivat Akhaiasta ja Troizenista tulleet asuttajat, ja sen varsinainen perustaja oli kotoisin Akhaian Helikestä. Ajan kuluessa akhaialaiset saivat kaupungissa ylivallan ja ajoivat troizenilaiset pois. Sybarislaiset itse halusivat myöhemmin esittää kaupunkinsa olleen perustettu jo herooisella ajalla, ja pitivät perustajana Aiasta, Oileuksen poikaa. Kaupungille nimen antaneen joen kerrottiin saaneen nimensä Akhaiassa olleesta samannimisestä lähteestä.


title: Sybaris

text: Sybaris nousi nopeasti hyvin kukoistavaksi, mikä oli seurausta maan hedelmällisyydestä ja ilmaston suotuisuudesta, erityisesti verrattuna emämaahan Kreikkaan, sekä laajasta kaupankäynnistä. Kaupunkia voidaan pitää erityisesti 500-luvulla eaa. yhtenä koko Kreikan kukoistavimmista ja vauraimmista. Sybariin vauraudesta ja sen asukkaiden elämäntavan ylellisyydestä tuli jopa sanonta (tätä perua on vieläkin käytössä oleva sana "sybariitti", joka viittaa nautinnoille omistautuneeseen henkilöön).


title: Sybaris

text:
Sybarislaiset tunnettiin erityisesti ylellisistä asuistaan, jotka olivat hienointa miletoslaista villaa. Tämän ansiosta Sybariin ja Miletoksen välillä oli tiiviit suhteet. Sybarislaisen Smindyrideen, joka oli yksi Sikyonin tyranni Kleistheneen tyttären kosijoista, kuvataan olleen ylellisin mies koko maailmassa ja liikkuneen palvelijan ja orjan seurueen kanssa. Herodotos mainitsee erityisesti tämän ajan noin 580–560 eaa. kaupungin huippukaudeksi. Sybarislaisen Alkimeneen kerrotaan lahjoittaneen Heran temppeliin vaatteen, jonka Dionysios Syrakusalainen myöhemmin myi 120 talentilla eli huomattavalla summalla. Sybarislaisten kerrotaan myös yrittäneen syrjäyttää Olympian kisat omilla kisoillaan. Tarinoita kaupunkiin liitetystä ylellisyydestä kertoo erityisesti Athenaios.
Sybariin kerrotaan huippukaudellaan hallinneen 25 muuta kaupunkia. Nämä olivat pääasiassa sisämaan ei-kreikkalaisen kansan oinotrialaisten asutuksia. Sen lisäksi Sybaris perusti eteläisen Italian alueelle omia siirtokuntiaan, joihin kuuluivat Poseidonia, Laos ja Skidros Tyrrhenanmeren puolella. Omaan kaupunkiinsa sybarislaiset hyväksyivät, kreikkalaisten yleisen käytännön vastaisesti, kaupungin kansalaisiksi myös muualta tulleita muuttajia, mikä lisäsi kaupungin väkilukua normaalia enemmän. Sybariin kerrotaan kyenneen tuomaan taisteluun miehen armeijan, mikä on kuitenkin todennäköisesti liioittelua. Uskonnollisiin juhliin kuvataan osallistuneen ratsumiestä, mikä tekisi vauraan yläluokan määräksi neljä kertaa enemmän kuin saman ajan Ateenassa. Kaupungin kansalaisesta käytettiin etnonyymiä "Sybaritēs" (), doorilaisittain "Sybaritas" () ja myöhemmin latinaksi "Sybarita".


title: Sybaris

text: Muutoin kaupungin historiasta tiedetään suhteellisen vähän ennen sen tuhoa vuonna 510 eaa. Tuolloin kaupunki kohtasi ilmeisesti sisäisiä levottomuuksia. Alun perin sen hallinto oli ollut oligarkinen ja valta oli ollut varakkaimpien, Smindyrideen ja Alkimeneen kaltaisten henkilöiden käsissä. Lopulta kaupungin demokraattinen puolue, jota johti Telys, onnistui kuitenkin syöksemään oligarkit vallasta. Suuri osa kaupungin aiemmista johtajista ajettiin maanpakoon, ja Telys nousi tyranniksi. Maanpakoon lähteneet siirtyivät Krotoniin, mutta sybarislaiset vaativat näiden luovuttamista. Krotonilaiset kieltäytyivät, joten sybarislaiset hyökkäsivät kaupunkiin. Juuri tässä taistelussa sybarislaisten armeijan kerrotaan olleen kooltaan miestä, kun taas krotonilaisia oli tästä vain kolmasosa. Krotonilaiset kuitenkin voittivat, surmasivat sybarislaiset ja tuhosivat koko kaupungin. He myös käänsivät Krathis-joen kulun niin, että se huuhtoi koko kaupungin ja peitti sen ajan kuluessa lietteeseen.


title: Sybaris

text: Monet kreikkalaiset näkivät kaupungin tuhon jumalallisena rangaistuksena sybarislaisten pöyhkeydestä. Henkiin jääneet asukkaat muuttivat Laokseen ja Skidrokseen.


title: Sybaris

text: Aiemmin Sybariin on yleensä ajateltu tuhoutuneen kokonaan, ilman että se olisi rakennettu uudelleen. Löydösten perusteella kaupungin paikalle vaikuttaa kuitenkin jääneen pienempi asutus, joka oli olemassa klassisella kaudella ja tunnetaan tutkimuksessa nimellä "Sybaris II". Tämä asutus oli Krotonin alaisuudessa, mutta vaikuttaa monin tavoin vastanneen edelleen poliksen ulkoisia merkkejä: sillä oli kaupunginmuurit, oma raha ja se pyrki harjoittamaan itsenäistä politiikkaa päästäkseen Krotonin vallasta pyytämällä apua Syrakusasta vuonna 467 eaa.


title: Sybaris

text: Antiikin lähteissä kerrotaan, että aiemmat asukkaat yrittivät palata Sybariin paikalle ja perustivat sen uudelleen noin vuonna 453/452 eaa. Tämä vaihe tunnetaan tutkimuksessa nimellä "Sybaris III". Krotonilaisten kerrotaan kuitenkin ajaneen nämä pois joitakin vuosia myöhemmin, arviolta noin 448 eaa. Pakolaiset pyysivät ensin apua Spartalta voidakseen perustaa kaupungin uudelleen. Koska apua ei tullut, sybarislaiset vetosivat seuraavaksi Ateenaan, tällä kertaa menestyksekkäämmin. Niin ateenalaiset ja sybarislaiset perustivat samalle paikalle Thurioin kaupungin vuonna 443 eaa.


title: Sybaris

text: Roomalaisella kaudella vuonna 194/193 eaa. paikalle perustettiin vuorostaan Kopiain ("Copia", "Copiae") kaupunki. Asutus paikalla alkoi taantua 200-luvulla jaa. ja se hylättiin 600-luvulla.


title: Sybaris

text: Ajan kuluessa ennen hedelmällinen tasanko muuttui soiseksi ja malarian vaivaamaksi alueeksi, jollainen se oli 1800-luvulla. Kaupungin paikkaa alettiin etsiä järjestelmällisesti vuonna 1879 ja se löytyi vasta vuonna 1968. Tutkimukset vahvistivat sen, että myöhemmät Thurioi ja Kopiai sijaitsivat samalla paikalla.


title: Sybaris

text: Varsinaiset järjestelmälliset arkeologiset kaivaukset alkoivat kaupungin paikalla vuonna 1968. Paikkaa pidetään arkeologisesti ainutlaatuisena sen poikkeuksellisen, kolmen eri aikaisen samalla paikalla sijainneen kaupungin tuottaman kerrostumahistorian vuoksi. Nykyisin kaupungin arkeologinen alue muodostaa arkeologisen puiston, joka on avoinna yleisölle. Antiikin aikaisesta kaupungista ovat saaneet nimensä läheinen Sibarin kylä sekä Terranova da Sibarin kaupunki.


title: Sybaris

text: Sybariin kaupunginmuurien ympärysmitaksi kuvataan antiikin lähteissä 50 stadioninmittaa eli lähes yhdeksän kilometriä. Herodotoksen mukaan Krathis-joella sijaitsi krathislaiselle Athenelle omistettu temppeli. Sen rakensi Dorieus Sybariin tuhon jälkeen, ja se oli käytössä ainakin 400-luvulla eaa.


title: Sybaris

text: Sybariin kaupungin jäänteet ovat nykyisen merenpinnan alapuolella. Arkaaisen kreikkalaisen keramiikan kerrokset löydettiin noin 4,5–6 metrin syvyydestä, ja myöhemmän kreikkalaisen ja roomalaisen keramiikan kerrokset noin kolmen metrin syvyydestä. Paikalta on löydetty arkaaisen kauden Sybariin rakennusten perustuksia sekä klassisen ja hellenistisen Thurioin kaupungin ja roomalaisen kauden Kopiain kaupungin rakennusten jäänteitä. Hallitsevia löydöissä ja arkeologisella alueella näkyvillä olevissa raunioissa ovat Kopiain jäänteet. Osa varhaisemmista rakennelmista on tuhoutunut myöhemmän rakentamisen vuoksi. Sybaris II:sta ja Sybaris III:sta on löydetty vain vähän merkkejä, ja niiden olemassaolo voidaan todistaa lähinnä niiden lyömistä rahoista.


title: Sybaris

text: Arkeologinen alue jakaantuu alueisiin, jotka ovat nimiltään Stombi, Parco del Cavallo, Prolungamento Strada ja Casa Bianca. Sybariin varhaisimmat rauniot ovat Stombin ja Parco del Cavallon alueella, ja Thurioin ja Kopiain myöhäisimmät rauniot Casa Biancan alueella.


title: Zanina

text: Zanina on maalaiskunta Sikasson alueen Koutialan piirissä Malissa. Sen keskuskylä Debela sijaitsee 60 kilometriä Koutialasta luoteeseen. Kunnassa on 7 400 ja keskuskylässä 3 300 asukasta (vuonna 2009).


title: Zanina

text: Zaninan kunta rajoittuu etelässä ja lännessä Koutialan piirin M’Pessoban, pohjoisessa Ségoun alueen Blan piirin Somasson ja idässä Samabogon kuntiin. Maisemaa leimaavat tasangot ja laaksot. Pysyviä vesistöjä ei ole. Kasvillisuus on pensassavannia.


title: Zanina

text: Kuntaan kuuluu kolme kylää. Asukkaat ovat etupäässä miniankoja. Lisäksi on fulbeja.


title: Zanina

text: Seudun pääelinkeino on maatalous. Tärkeimmät viljelykasvit ovat puuvilla, maissi, hirssi ja durra. Kotieläimiä ovat naudat, lampaat, vuohet ja aasit. Lisäksi harjoitetaan käsityöammatteja ja pienimuotoista kaupankäyntiä.


title: Voitto Pokela

text: Voitto (Vic) Pokela (18. elokuuta 1924 Suomi – 29. lokakuuta 2010 Australia) oli australiansuomalainen pappi. Hänen teoksensa "Jälkiä Australian sannassa" (1995) on tunnetuimpia australiansuomalaisten julkaisemia kirjoja


title: Voitto Pokela

text: Pokela muutti Australiaan Tasmaniaan 1959. Hän teki aluksi kirvesmiehen töitä Hobartin kirjaston rakennustyömaalla. Perhe tuli perässä myöhemmin. Pokela oppi nopeasti englannin ja ryhtyi myöhemmin opiskelemaan. Hän valmistui luterilaiseksi papiksi ja oli ensimmäinen Australiassa pappiskoulutuksen saanut suomalainen. Viimeiset vuotensa Pokela asui Queenslandissa. Pokela aloitti vuonna 1964 seurakuntatyössä maallikkona Australian luterilaisen kirkon tehtävässä Mount Isan kaivosalueella ja valmistui papiksi 1966.


title: Pentapolis

text: Pentapolis (, ”Viisi kaupunkia”) oli antiikin Kreikassa ja muualla antiikin maailmassa nimitys viiden kaupungin tai poliksen eli kaupunkivaltion liitolle. Tunnetuimmat pentapoliit olivat:


title: Heksapolis

text: Heksapolis (, ”Kuusi kaupunkia”) oli antiikin Kreikassa ja muualla antiikin maailmassa nimitys kuuden kaupungin tai poliksen eli kaupunkivaltion liitolle. Tunnetuimmat heksapoliit olivat:


title: Dodekapolis

text: Dodekapolis (, ”Kaksitoista kaupunkia”) oli antiikin Kreikassa ja muualla antiikin maailmassa nimitys kahdentoista kaupungin tai poliksen eli kaupunkivaltion liitolle. Tunnetuimmat dodekapoliit olivat:


title: Zébala

text: Zébala on maalaiskunta ja sen keskuskylä Sikasson alueen Koutialan piirissä Malissa. Se sijaitsee 45 kilometriä Koutialasta itään. Kunnassa on 17 300 ja keskuskylässä 6 200 asukasta (vuonna 2009).


title: Zébala

text: Zébalan kunta rajoittuu koillisessa Koutialan piirin Zanfiguén, luoteessa Gouadji Kaon, lännessä Logouanan, lounaassa Nafangan ja kaakossa Yorosson piirin Karanganan kuntiin.


title: Zébala

text: Kuntaan kuuluu kahdeksan kylää. Asukkaat ovat etupäässä miniankoja, bambaroita, fulbeja ja moseja.


title: Zébala

text: Paikallisia elinkeinoja ovat maanviljely, karjanhoito ja kaupankäynti. Tärkeimmät viljelykasvit ovat puuvilla, hirssi, durra ja maissi. Kotieläimiä ovat naudat, lampaat, vuohet, aasit ja siipikarja.


title: Alope

text: Alope () voi viitata seuraaviin:


title: Kisamos

text: Kisamos (, ) voi viitata seuraaviin:


title: Francisco Morales Bermúdez

text: Francisco Morales-Bermúdez Cerruti (s. 4. lokakuuta 1921) on perulainen kenraali, joka toimi maansa presidenttinä 1975–1980. Häntä pidettiin maltillisena niiden sotilaiden joukossa, jotka tekivät vallankaappauksen vuonna 1968. Elokuussa 1975 hän johti veretöntä vallankaappausta, jossa hän syrjäytti edellisen sotilaspresidentin Juan Velasco Alvaradon.


title: Lykastos

text: Lykastos (, ) voi viitata seuraaviin:


title: Kuurmanjoki

text: Kuurmanjoki () on Vuoksen vesistöön kuuluva joki Leningradin alueella Venäjällä lähellä Suomen rajaa.


title: Kuurmanjoki

text: Kuurmanjoen sivujoki Venäjän puolella on Suomen ja Venäjän rajalla sijaitsevasta Suokumaanjärvestä alkunsa saava Hiirenjoki ().


title: Kuurmanjoki

text: Kuurmanjoen latvahaaroista ulottuvat Suomen puolelle Venäjällä lähellä Suomen rajaa Kuurmanjoen yläjuoksuksi yhtyvät Saarenoja ja Holmanjoki sekä Suomen ja Venäjän rajalla sijaitsevaan Suokumaanjärveen laskeva, kokonaan Suomen puolella virtaava Suokumaanjoki.


title: Kuurmanjoki

text: Kuurmanjoen leventymänä sen alajuoksulla on järvenselkiä, joiden laajuuteen on saattanut vaikuttaa Sakkolan Kiviniemen kannaksen puhkaisemisen vuonna 1857 aiheuttama Vuoksen pinnan lasku.


title: Kuurmanjoki

text: Suomen vesistöaluejaossa Kuurmanjoen valuma-alue (04.13) esiintyy nimellä "Saarenojan valuma-alue". Tämä luetaan osaksi Vuoksen vesistöön (04) kuuluvaa Suur-Saimaan aluetta (04.01). Muu osa Vuokseen Vuoksen niskan alapuolella laskevista vesistöalueista luetaan Suur-Saimaan alueen sisällä Vuoksen alueeseen (04.19).


title: Kuurmanjoki

text: Joki sijaitsee Suomen toisen maailmansodan jälkeen Neuvostoliitolle luovuttamalla alueella entisen Jääsken kunnan alueella.


title: GMC Envoy

text: GMC Envoy on neliovinen katumaasturi, jota yhdysvaltalainen General Motors valmistaa GMC -brändin alla. Auto esiteltiin vuonna 1997 ja sitä valmistettiin vuoteen 2009 asti. Sitä koottiin Yhdysvalloissa.


title: Galician gaelilaisen jalkapallon liiga

text: Galician gaelilaisen jalkapallon liiga () on gaelilaisen jalkapallon korkein sarjataso Galiciassa. Se perustettiin vuonna 2012, tavoitteena parantaa gaelilaisen jalkapallon asemaa Galiciassa.


title: Galician gaelilaisen jalkapallon liiga

text: Ensimmälle kaudelle, 2012–2013, osallistui viisi miesten joukkuetta. Siitä liiga on laajentunut niin, että kuudennella kaudella, 2017–2018, mukana on 11 miesten ja kahdeksan naisten joukkuetta.


title: Wilhelm Fredrik von Nottbeck

text: Wilhelm Friedrich (Fredrik) von Nottbeck (6. maaliskuuta 1850 Tampere – 10. maaliskuuta 1928 Helsinki) oli suomalainen yritysjohtaja ja Finlayson & Co:n johtokunnan puheenjohtaja.


title: Wilhelm Fredrik von Nottbeck

text: Von Nottbeckin vanhemmat olivat tehtailija Wilhelm von Nottbeck ja kreivitär Marie von Mengden. Hän opiskeli Tarton yliopistossa valmistuen sieltä kemian maisteriksi ja sen jälkeen hän opiskeli matematiikkaa Ranskassa ja taloutta ja tekniikkaa Englannissa. Hän tuli Finlaysonin perheyhtiön johtoon isänsä kuoltua. Kun Finlaysonista muodostettiin osakeyhtiö 1907 von Nottbeckista tuli yhtiön johtokunnan puheenjohtaja ja tätä tehtävää hän hoiti kuolemaansa saakka. Von Nottbeck asui suurimman osan elämästään Tampereella mutta hän asui myös Pietarissa ja viimeiset kymmenen vuotta elämästään Helsingissä. Von Nottbeckilla oli laaja geologinen kokoelma ja hänellä oli nimissään 10 patenttia.


title: Wilhelm Fredrik von Nottbeck

text: Von Nottbeck omisti Tampereen lähellä Lielahden kartanon vuosina 1890–1904. Kartanon uusrenessanssityylinen päärakennus valmistui tänä aikana vuonna 1893. Kartanon peltoja salaojitettiin ja alettiin lannoittaa luujauholla, suota kuivattiin pelloiksi ja kartanon alueella oli oma kapearaiteinen rautatie. Kartanossa toimi myös perunajauhotehdas. Von Nottbeck myi kartanon 1904 turkulaiselle liikemiehelle K. J. Dahlströmmille ja sen jälkeen kartano siirtyi 1910 sijoitusyhtiö Lielahti Oy:lle ja 1913 metsäteollisuusyhtiö J. W. Enqvist & Co:lle.


title: Wilhelm Fredrik von Nottbeck

text: Wilhelm Fredrik von Nottbeck oli naimisissa 1882–1906 Maria Lydia von Tobiesenin (1851–1906) kanssa ja vuodesta 1911 edesmenneen puolisonsa kamarineidin Anna Wilhelmina Schultenin kanssa. Hänellä oli kaksi poikaa ensimmäisestä avioliitostaan.


title: Aleksandr Drevin

text: Aleksandr Drevin eli Aleksandr Davidovitš Drevin, latviaksi Aleksandrs Rūdolfs Drēviṇs (3. kesäkuuta 1889 Cēsis, Latvia- 26. heinäkuuta 1938 Neuvostoliitto) oli latvialainen taidemaalari.


title: Aleksandr Drevin

text: Drevin opiskeli aluksi taidetta Riiassa, Vilhelms Purvītisin oppilaana. Hän muutti vuonna 1914 Moskovaan. Lokakuun vallankumouksen jälkeen hän työskenteli opetuksen kansankomissariaatin taideosastolla. Vuonna 1922 hänet oli nimitetty opettajaksi Vkhutema- oppilaitokseen, eli tekniikan ja taiteen oppilaitokseen.


title: Aleksandr Drevin

text: Drevinin maalausten tyyliä on kuvattu "brutaaliksi primitivismiksi". Niistä ei löydä mitään poliittista sanomaa tai yleensä tarkoitusta miksi ne on maalattu. Ne ovat vailla koristeita ja illuusioita. Hän tyylinsä muuttui realistisemmaksi 1920-luvulla.


title: Aleksandr Drevin

text: Drevin solmi avioliiton Nadežda Udaltsovan kanssa, joka oli myöskin kuvataiteilija. Heidän pojastaan Andreista tuli kuvanveistäjä.


title: Aleksandr Drevin

text: NKVD pidätti Drevinin 17. tammikuuta 1938. Hänet teloitettiin lähellä Moskovaa 26. heinäkuuta samana vuonna. Hänen maineensa palautettiin vuonna 1957.


title: 1695 (albumi)

text:
1695 on Hiidenhaudan toinen studioalbumi, joka julkaistiin 16. maaliskuuta 2018. Levyn kansikuvana on taiteilija Robert Wilhelm Ekmanin maalaama taulu ”Kerjäläisperhe maantiellä” (1860).
Levyllä esiintyy myös Juha Loukkalahti, kappaleissa Talvikäräjät ja Jumalan vihan ruoska.


title: 1695 (albumi)

text: ”Hallan valta”


title: 1695 (albumi)

text: ”Kato iski kahtena vuonna 1695 ja 1696. Talvista ei tullut loppua, ja kesäisin sade ei tuntunut loppuvan. Elokuun hallayöt tuhosivat vihreäksi jääneen viljan. Kaikkialla maassa oli tarjolla vain pettua ja matoista, pilaantunutta viljaa. Oudot säät tuhosivat herneviljelmät, kalansaaliit olivat huonommat kuin miesmuistiin. Kruunun varastojen vilja ei riittänyt ja täydennystä ei saatu Ruotsista, eikä Virosta, jossa kato oli lähes yhtä paha kuin Suomessa. Toisena nälkätalvena liikkeelle lähtivät kerjäläiset, jotka levittivät tauteja. Moraali murentui, kuolema levisi talosta taloon. Väestöstä kuoli jopa kolmannes.”


title: 1695 (albumi)

text: ”Äärellä”


title: 1695 (albumi)

text: ”Sotkamossa eräässä perheessä, isännän poissa ollessa, tehtiin ryöstömurha, jossa tapettiin kirveellä emäntä ja piika. Verityötä todistivat talon 1- ja 2-vuotiaat lapset. Paikalle rynnisti myös muita nälkäisiä, jotka varastivat yhtä ja toista. Kun isäntä palasi kotiin, kerrotaan hänen löytäneen ruumiit sekä lapsensa, joista nuorempi oli ’maannut kuolleen äitinsä rinnoilla ja maidon sijasta imenyt hänen vertaan’. Toisaalta löydettiin erään kaupungin sillalta kuolleena nainen, jonka kaksi pientä lasta imivät kuolleen äitinsä rintoja.”


title: 1695 (albumi)

text: ”Kuolimaan tytär”


title: 1695 (albumi)

text: ”Euran lähellä, Kuolimaan kylässä, ei ollut onnellista Liisa Henrikintyttären elämä. Hän lähetti kerjuulle tyttärensä Marian, jonka ruumis löytyi kaksi viikkoa myöhemmin Kuolimaan kylän joesta. Liisa Henrikintytär tunnisti ruumiin ja kertoi sen myöhemmin haudatun Hinnerjoen hautausmaalle. Myöhemmin lapsen ruumis löytyi kuitenkin uudestaan. Liisa oli ilmeisesti heittänyt ruumiin jokeen. Tämän jälkeen hän hylkäsi ruumiin latoon, jossa koirat ja muut eläimet söivät siitä osia. Oikeus oli sitä mieltä, että Liisa Henrikintytär oli itse tappanut tyttärensä. Todistajien mukaan tytär oli sairaanloinen, nälästä turvonnut, eikä äiti ollut osoittanut mitään äidillistä rakkautta tytärtään kohtaan vaan oli kohdellut tätä kovakouraisesti.”


title: 1695 (albumi)

text: ”Musta leipä”


title: 1695 (albumi)

text: ”Ihmiset joutuivat turvautumaan luonnottomaan ravintoon. Talonpojat kertoivat pilaantuneesta viljasta leivottujen leipien olevan mustia. Leipä sairastutti ja tappoi ihmisiä. Muun muassa Porvoon edustalta haaksirikosta kerätty vilja oli täysin kastunutta, ja puolimädän viljan homeet muodostivat myrkkyjä, jotka vaikuttivat immuunijärjestelmään ja keskushermostoon.”


title: 1695 (albumi)

text: ”Jumalan vihan ruoska”


title: 1695 (albumi)

text: ”Vanhassa Testamentissa Jumala kurittaa miekalla, nälällä ja rutolla kansaansa rangaistakseen sitä sen pahuuden ja uppiniskaisuuden takia. 1600-luvun Ruotsissa etsittiin merkkejä Jumalan suosiosta ja pelättiin hänen kostoaan. Vanhatestamentillinen moraali ja maanviljelyn tuottoon liittyvä fatalismi läpäisivät koko yhteiskunnan, joten ei ole yllättävää, että katovuosia pidettiin Jumalan rangaistuksena.”


title: 1695 (albumi)

text: ”Talvikäräjät”


title: 1695 (albumi)

text: ”Pielisjärven käräjillä vuonna 1699 tuomittiin kuolemaan talonpojan leski Marketta Pertuntytär Vaikon kylästä. Marketta oli surmannut 6-vuotiaan Lastikka-nimisen tyttärensä lyömällä häntä rautakangella päähän. Kolme päivää tätä ennen perheen vanhin poika Kaarle oli surmannut 7-vuotiaan Paavali-nimisen veljensä myös rautakangella päähän lyömällä. Kummankin surmatun pää ja sisäelimet kaivettiin maahan, ruumiit paloiteltiin ja paistettiin uunissa, minkä jälkeen ruumiit syötiin. Marketan miehen kuoltua kahden viikon päästä vanhin poika Kaarle ja Marketta lähtivät kulkemaan ravintoa etsiäkseen. Matkatessaan he kohtasivat samassa tarkoituksessa liikkuneen Juhana Tapaninen -nimisen pojan, jonka Kaarle surmasi iskemällä kirveen kamaralla päähän, vaikka Juhana oli pyytänyt, ettei häntä surmattaisi. Tämän jälkeen he tekivät nuotion ja paistoivat yhden reiden ja söivät sen ottaen loput ruumiista mukaansa.”


title: 1695 (albumi)

text: ”Nälkäkevät”


title: 1695 (albumi)

text: ”Kuolema on ovella. Suurin joukkokuolemien tuho tapahtui vuonna 1697, jolloin Suomessa menehtyi kymmeniä tuhansia ihmisiä. Aikalaisten tiedot tuhon mittasuhteista olivat epätarkkoja mutta sitäkin kylmäävämpiä. Maaherrat kirjoittivat ihmisten kuolevan ja loppujen jättävän kotinsa ja lähtevän kerjuulle. Kerjuulle lähtijät taasen levittivät tauteja. Kuningas Kaarle XI teki kuolemaa. Tukholmaan kantautui tietoja joukkokuolemista ja valtavasta nälänhädästä. Nämä muodostivat yhdessä eräänlaisen raamatullisen kohtalonsinfonian. Suomi oli saarroksissa, jää eristi maan kuten joka talvi, mutta nyt se toi mukanaan kuoleman. Suomenlahti oli vielä huhtikuun lopussa täysin jään peitossa. Kahden katovuoden jälkeen aitat olivat tyhjiä. Väkeä kuoli päivittäin, ja he makasivat hautaamatta, koska eloonjääneet olivat liian voimattomia tekemään mitään. Talvi 1696-1697 oli pahin mahdollinen: se oli osin niin leuto ja märkä, että rukiin talvehtiminen epäonnistui. Kevättalvi oli kuitenkin kylmä.”


title: 1695 (albumi)

text: ”Maan poveen”


title: 1695 (albumi)

text: ”Kuolonvuosien aikaan kadon lisäksi tappoivat taudit. Nälkää seurasi muun muassa lavantauti, joka levisi saastuneen ruuan ja juoman kautta. Talot täyttyivät ruumiista. Jos halla ei tuhonnut viljaa, niin liialliset sateet saivat viljan mätänemään pelloille.”


title: 1695 (albumi)

text: ”Nimettömät”


title: 1695 (albumi)

text: ”Haudattujen luettelossa on mainintoja haudatuista ruumiista, joiden nimiä ei tiedetty – muun muassa Asikkalassa 21 ruumista, Tottijärvellä 6 ruumista, joista kukaan ei tiennyt edes sitä, mistä he olivat. Kangasniemen kirkkoherra myönsi, että pitäjässä haudattiin hautausluettelossa olevien lisäksi monia kerjäläisiä ja tuntemattomia saariin ja ’nauriskuoppiin’. Vaikka siunattuun maahan hautaaminen oli uuden ajan alussa hyvin tärkeää, jouduttiin kuolleisuuden kasvaessa hälyttäviin lukemiin hautaamaan kuolleita joukkohautoihin ja turvautumaan vaihtoehtoisiin ratkaisuihin. Vihdissä kirkkomaan ulkopuolelle haudattiin ahtauden vuoksi ’irtolaisia ja muuta köyhää väkeä’.”


title: Antonio Bazzini

text: Antonio Bazzini (11. maaliskuuta 1818 Brescia – 10. helmikuuta 1897 Milano) oli italialainen viulutaiteilija, säveltäjä ja opettaja. Hän oli Faustino Camisanin oppilas, ja hän sai vaikutteita Niccolò Paganinilta, joka rohkaisi häntä lähtemään konserttikiertueelle Eurooppaan. Bazzinia pidettiin yhtenä aikansa parhaista viulisteista. Hän asui 1840–1860-luvulla Saksassa ja Ranskassa, kunnes palasi Italiaan. Vuodesta 1873 hän opetti sävellystä Milanon konservatoriossa, jossa hänen oppilaitaan olivat muiden muassa Pietro Mascagni, Alfredo Catalani ja Giacomo Puccini.


title: Antonio Bazzini

text: Bazzini sävelsi kamarimusiikkia (joukossa 6 jousikvartettoa) ja orkesteriteoksia, kuten 5 viulukonserttoa, sekä oopperan "Turada". Hänen tunnetuin teoksensa lienee virtuoosien suosima fantastinen scherzo "Peikkotanssi" ("Dance des lutins") op. 25 viululle ja pianolle.


title: Novitšok

text: Novitšok (, tarkoittaa "tulokasta") tarkoittaa useita hermokaasuja, jotka Neuvostoliitto kehitti sotilaskäyttöön 1970-luvulla ja 1980-luvulla. Niiden väitetään olevan vaarallisimpia hermokaasuja, joita on koskaan tehty, ja jotkin muunnelmat voivat olla viidestä kahdeksaan kertaa tehokkaampia kuin VX, mitä tosin ei ole todistettu.


title: Novitšok

text: Novitšok-myrkkyä käytettiin Sergei ja Julia Skripalin myrkytykseen Britanniassa keväällä 2018. Venäjä on saattanut käyttää sitä Britanniassa aiemminkin, mutta se on jäänyt huomaamatta. Brittiläinen mies ja nainen altistuivat myrkylle heinäkuussa 2018, ja nainen kuoli.


title: Novitšok

text: Novitšok-myrkyn monista muunnelmista Skripalien myrkytykseen käytetty oli oletettavasti A-234:ää. A-230:n sanotaan olevan jopa kahdeksan kertaa myrkyllisempi kuin VX. A-230:stä on useita muunnelmia, kuten A-232, jonka pohjalta kehitettiin Novitšok-5-nimellä tunnettu kemiallinen ase.


title: Novitšok

text: Altistuminen Novitšok-myrkylle tapahtuu hengityksen kautta tai ihon kautta. Joillekin versioille altistuminen voi tapahtua nopeasti: 30 sekunnista 2 minuuttiin.


title: Novitšok

text: Hengitettynä aine vaikuttaa heti, mutta sen imeytyessä ihon kautta vaikutus ilmenee hitaammin, useiden tuntien kuluttua. Aine aktivoituu kosketuksesta veden kanssa, imeytyy huokosten kautta ja etenee hitaasti ihonalaisessa rasvassa. Aluksi vaikutus tuntuu paikallisesti altistumiskohdassa. Verenkiertoon päästessään se aiheuttaa lihaskouristuksia, pupillien supistumisen ja hengityksen muuttumisen raskaaksi.


title: Novitšok

text: Altistuminen johtaa myös nesteen kertymiseen keuhkoihin ja elimistön vajaatoimintaan, ja joskus muodostuu vaahtoa suuhun. Tässä vaiheessa voi auttaa vain atropiini, jonka vaikutuksesta aine muuttuu muotoon, jossa se voi siirtyä elimistön aineenvaihduntaan. Jos uhri on jo kuollut, syy voi vaikuttaa sydänkohtaukselta.


title: Novitšok

text: Tohtori Vil Mirzajanovin mukaan Novitšok-myrkylle on olemassa vasta-aineita, kuten atropiini ja athene, jotka auttavat pysäyttämään myrkyn vaikutuksen, mutta ne eivät ole parannuskeino, vaan myrkyn uhri vammautuu loppuiäksi.


title: Novitšok

text: Novitšok kehitettiin Neuvostoliiton aikana laboratoriossa, joka sijaitsee Šihanyssa, joka on pieni kaupunki Volgan rannalla 805 km Moskovasta kaakkoon Saratovin alueella. Laitos on edelleen toiminnassa, ja nykyään sitä hallinnoi Venäjän orgaanisen kemian ja teknologian tieteellinen tutkimuslaitos Gosniiokht. Yhdysvaltalaiset laboratoriot lopettivat hermomyrkkyjen tuotannon vuoden 1970 tienoilla, kun kolmannen sukupolven hermomyrkyt, kuten sariini ja VX, oli kehitetty, mutta Neuvostoliiton tutkijat jatkoivat työtä vielä kaksikymmentä vuotta ja kehittivät neljännen sukupolven hermomyrkyn. Novitšok oli kiinteässä muodossa, kuten jauheena tai tahnana. Jotkut muunnelmat ovat nestemäisessä muodossa. Joidenkin sanotaan koostuvan kahdesta vähemmän vaarallisesta ainesosasta, jotka voidaan yhdistää, jolloin ne reagoivat yhdessä tuottaen myrkkyä.


title: Novitšok

text: Kemiallisten aseiden kieltosopimuksen mukaisesti Venäjä on tuhonnut 39 967 tonnia kemiallisia aseita, mutta Novitšokeja ei ole ilmoitettu OPCW:lle eivätkä ne kuuluneet mihinkään vähennysohjelmaan. Naton käyttämät menetelmät eivät tunnista sitä.


title: Ludwig van Beethovenin elämäkerta

text: Ludwig van Beethoven (16. joulukuuta 1770 Bonn – 26. maaliskuuta 1827 Wien) oli saksalainen säveltäjä klassismin ja romantiikan siirtymäkaudella. Hän oli aikansa merkittävin säveltäjä ja yksi koko musiikkihistorian vaikutusvaltaisimmista säveltäjämestareista. Asteittaisesta kuuroutumisestaan huolimatta hän kykeni työskentelemään elämänsä loppuun asti.


title: Ludwig van Beethovenin elämäkerta

text: Beethovenin suku oli flaamilaista alkuperää: Beethovenin isoisä Ludwig (1711–1773) oli muuttanut kaksikymmenvuotiaana Flanderista ensin Louvainiin ja sieltä Bonnin yliopistokaupunkiin. Beethovenin isoisä oli lahjakas viulisti, joten hänen onnistui pian hankkia itselleen paikka hoviorkesterissa. Hän meni naimisiin nuoren bonnilaisen tytön kanssa. Lisätäkseen tulojaan he perustivat viinikaupan. Sen uskollisimmaksi asiakkaaksi osoittautui kuitenkin Ludwigin vaimo. Lopulta vaimosta tuli alkoholisti, ja hän vietti viimeiset päivänsä bonnilaisessa sairaalassa.


title: Ludwig van Beethovenin elämäkerta

text: Ainoa poika Johann peri pikemminkin äitinsä taipumuksen alkoholismiin kuin isänsä musikaalisuuden. Hän kuitenkin toimi viulistina 12-vuotiaasta alkaen. Hän menetti työpaikkansa ja elätti perhettään tenorilaulajana. Hänellä oli ollut varhaislapsuudestaan alkaen juro luonne, ja hänellä oli taipumusta masennuspuuskiin, josta vain alkoholi näytti parantavan hänet. Luultavasti hänen elämänsä ainoa onnistunut teko oli avioliitto nuoren Maria Magdalenan kanssa. Vanha Ludwig yritti kuitenkin estää tämän avioliiton, koska hänen mielestään tyttö oli vain kärkkymässä hänen rahojaan. Avioliiton estämisessä hän kuitenkin epäonnistui.


title: Ludwig van Beethovenin elämäkerta

text: Beethoven syntyi Bonnissa perheeseen, jonka seitsemästä lapsesta vain Ludwig ja kaksi hänen pikkuveljeään, Caspar Carl ja Nikolaus Johann, elivät aikuisikään asti. Syntymäaika on epävarma, sillä vain kastepäivä – 17. joulukuuta – tiedetään varmasti, mutta tähän aikaan vastasyntyneet lapset oli tapana kastaa heti syntymästä seuraavana päivänä. Beethoven kuitenkin omien sanojensa mukaan muisti vuonna 1773 kuolleen isoisänsä, mikä on ristiriidassa hänen ystävänsä ja myöhemmin lääkärinsä Franz Wegelerin harhakäsitystä vastaan, että Beethoven olisikin syntynyt vuonna 1772. Wegelerille ei edes kastetodistus riittänyt todisteeksi, koska hän arveli, että se oli Beethovenien 2.–7. toukokuuta 1769 eläneen esikoislapsen kastetodistus, jonka nimi oli myös Ludwig. Beethovenin syntymävuodeksi luultiinkin pitkään virheellisesti vuotta 1772. Hänen kastetodistuksensa kertoo hänen syntyneen 17. joulukuuta 1770, mikä taas on ristiriidassa sen kanssa, että hänet myös kastettiin tuona päivänä.


title: Ludwig van Beethovenin elämäkerta

text: Hänen isänsä, Johann van Beethoven, oli laulajana Kölnin vaaliruhtinaan hovissa ja sortui usein juopotteluun. Hän yritti tehdä pojastaan Mozartin kaltaista kuuluisaa lapsineroa ja pakotti tämän jo nelivuotiaana soittamaan päivittäin tuntikausia. Ohikulkijat näkivät poikaparan pianon äärellä, toisinaan itkemässä väsymyksestä. Beethovenin äiti oli lähes aina vakava, eikä hänen tiedetä koskaan nauraneen.


title: Ludwig van Beethovenin elämäkerta

text: Leikit jäivät vähiin, joskin Ludwig ja hänen veljensä Caspar leikkivät toisinaan paikkakunnan lasten kanssa. Hän nautti siitä, että häntä kannettiin reppuselässä ja ulvoi naurusta vauhdikkaassa kyydissä. Hän oli hyväntuulinen ja lempeä - kömpelö, tummaihoinen, ja päättäväinen. Tumman ihon vuoksi hänestä käytettiin nimitystä "Der Spagnol", Espanjalainen. Ulkoasultaan Ludwig oli usein epäsiisti.


title: Ludwig van Beethovenin elämäkerta

text: Beethovenilla oli koko elämänsä tapana puhjeta äänekkääseen nauruun, kun hän oli huvittunut, joskus sopimattomallakin hetkellä ja sopimattomassa tilanteessa, ja hänen huumorintajunsa säilyi koulupoikamaisena elämänsä loppuun asti.


title: Ludwig van Beethovenin elämäkerta

text: Aloittaessaan koulunkäynnin Ludwig oli surkean näköinen ja nukkavieru. Hän ei ollut lukumiehiä eikä kunnianhimoinen koululainen. Beethoven lopetti koulunkäyntinsä jo viidennellä luokalla isänsä toivomuksesta, jonka jälkeen isä pakotti poikansa keskittymään entistä ahkerammin musiikkiopintoihin.


title: Ludwig van Beethovenin elämäkerta

text: Koulussa toverit pitivät Beethovenia rauhallisena, mutta eristäytyvänä sekä haluttomana oppimaan. Myös koulun ulkopuolella hän oli ujo, sulkeutunut, huonosti hoidettu ja epäsiisti. Lapsena hän oli onnellinen vain silloin, kun hänet oli jätetty omiin oloihinsa, samoilemaan maaseudulla tai tutkailemaan ullakoltaan löytämänsä Fischerien kaukoputkella Siebengebirgeä, joka oli vuoriryhmä Reinin toisella puolella. Hän seisoi mielellään ullakollaan olevan ikkunan ääressä. Beethovenin koulutoverit kuvasivat häntä myös lyhyeksi ja tukevaksi, paksuniskaiseksi, suuripäiseksi, karkeatekonenäiseksi ja erittäin kiharahiuksiseksi.


title: Ludwig van Beethovenin elämäkerta

text: Nuori Ludwig esiintyi julkisesti ensimmäisen kerran jo 7-vuotiaana. Tässä esityksessä isä väitti poikaansa kahta vuotta nuoremmaksi, jotta Ludwigin lahjakkuus tekisi suuremman vaikutuksen. Beethoven sai itse tietää asiasta vasta 40-vuotiaana. Tämän takia Beethoven ei ollut koskaan itsekään varma syntymäajastaan. Beethovenin lahjakkuus ei jäänyt huomaamatta muiltakaan, niinpä hänestä tuli vuonna 1779 Christian Gottlob Neefen suojatti. Neefe kiinnitti Beethovenin vuonna 1782 cembalistiksi hoviteatteriin, tosin palkattomaksi. 15. elokuuta 1784 Maximilian Franzista tuli Bonnin vaaliruhtinas. Hän huomasi heti käytökseltään siivon ja ujon Beethovenin toimineen jo kaksi vuotta palkattomana cembalistina, niinpä hän kiinnitti Beethovenin hovin toiseksi urkuriksi 150 floriinin vuosipalkalla.